U trećoj utakmici plej-ofa za prvaka Erste lige "Budućnost Voli" - "Mornar" 88:87 (30:23;24:16;20:18, 14:30)\nBarani imali - sedam sekundi za titulu!\nSedam sekundi imali su gosti da pogotkom dođu do prve titule, ali ni njihov glavni adut Nidam nije uspio da pogodi sa više od polovine terena, pa je do sada jedini crnogorski prvak stigao do prve pobjede - u trećoj utakmici plej-ofa za prvaka Erste lige "Budućnost Voli" - "Mornar" 88:87 (30:23;24:16;20:18, 14:30).\nU 33. miinutu "Budućnost Voli" imala je 21 koš prednosti i kada su gotovo svi očekivali rutinsku završnicu, praktično druga postava gostiju nanizala je seriju 19:0 i režeirala dramu koja umalo da dobije nestvaran, ali ne i nezaslužen, epilog. Ovako, dva najbolja crnogorska tima vraćaju se u "Topolicu", gdje će u četvrtak igrati četvrtu utakmicu finalne serije.\nNajefikasniji u pobjedničkom timu bili su Nemanja Gordić sa 17 poena i Nikola Ivanović sa 13, dok se kod gostiju istakao Mićović sa 17 poena.


Više od 500 miliona Android korisnika instaliralo aplikacije sa opasnim malverom - BIGportal.ba\nViše od 500 miliona Android korisnika instaliralo aplikacije sa opasnim malverom\n21 Septembra, 2019 21 Septembra, 2019 063\nVeć neko vrijeme se govori o opasnim malverima koji zaposjedaju Google Play Store, te su posljednjih mjeseci mogla da se čuju upozorenja o aplikacijama koje su se u prodavnici nalazile mjesecima, čak godinama, i koje je preuzelo više miliona korisnika.\nNajnovije upozorenje odnosi se na četiri VPN i dve selfie aplikacije, koje je ukupno preuzelo preko 500 miliona korisnika, a koje sadrže opasni adware koji može da nanese velike štete. Tako su VPN aplikacije pogođene korisnike bombardovale reklamama, a cilj je bio da napadači dobit steknu preko broja prikazivanja. Sve četiri aplikacije potekle su iz Kine, a dve imaju skoro identičan kod, što ukazuje na to da bi mogle da potiču od istih napadača. Radi se o aplikacijama HotSpotVPN, Free VPN Master, Secure VPN, te CM Security Applock AntiVirus, a korisnicima se preporučuje da ih uklone sa svojih uređaja.\nVPN aplikacije preuzelo je preko 500 miliona korisnika, dok je dve selfie aplikacije na svoje uređaje otpremilo milion i po žrtava, a radi se o aplikacijama Sun Pro Beauty Camera i Funny Sweet Beauty Selfie Camera koje ekrane ugroženih telefona takođe opsedaju reklamama. Ističe se da dozvole koje se dodele aplikacijama mogu da nanesu više štete nego same reklame, a tu spada snimanje audio zapisa bez znanja korisnika, instaliranje prečica, te automatsko pokretanje aplikacija nakon restartovanja uređaja.\nProblematične aplikacije su uklonjene iz Google prodavnice, a eksperti ističu da su najopasnije zbog toga što se adware često smatra trivijalnom komplikacijom, iako bi maliciozni kod uvek trebalo da se uzima ozbiljno, ako ništa drugo a ono zbog toga što opterećuje CPU i troši bateriju.\nADATA objavila SX8100 PCIe Gen3x4 M.2 2280 SSD\nZa 80 godina u BiH će biti duplo manje stanovnika\nKoliko često gledate u ovaj mjerač na instrument tabli i zašto je to važno?


January 27, 2021, 11:02:42 am\nAuthor Topic: Protesti u Hong Kongu (Read 33697 times)\nPosts: 41 499\n« Reply #330 on: December 03, 2020, 12:53:26 pm »\nUhapšen medijski tajkun Džimi Laj\nHongonški medijski tajkun i pro-demokratski simpatizer, Džimi Laj, optužen je za prevaru i zatvoren je do sudskog saslušanja koje je zakazano za april 2021.\nSud je danas odbio kauciju povodom optužbi da je nelegalno koristio prostorije njegove firme, preneo je BBC.\nOn je uhapšen tri dana nakon što su poznati pro-demokratski aktivisti uhapšeni, a zatvaranje je pojačalo strah od mogućih policijskih mera usmerenih ka aktivistima i medijskim ličnostima, koji su na udaru zbog novog, kontroverznog zakona o bezbednosti, dodaje BBC.\nKina je saopštila da će novi zakon "vratiti stabilnost na teritoriji godinu dana nakon nemira koji su izbili", ali kritičari kažu da je zakon "usmeren ka tome da se utišaju disidenti."\nPrema ranijim podacima Rojtersa, Raj je 2008. godine imao bogatstvo od 1,2 milijardi dolara, medjutim, u 2020. iznosi ispod milijardu dolara.\n« Reply #331 on: December 08, 2020, 12:07:08 pm »\nHongkong: Uhapšeno osmoro ljudi zbog protesta u julu\nPolicija Hongkonga je danas uhapsila osam prodemokratskih aktivista zbog učešća u neodobrenim protestima prošlog leta, preneo je AP.\nUhapšeno je i nekoliko bivših poslanika, koji su povezani sa demonstracijama 1. jula, kada je na hiljade demonstranata izašlo na ulice uprkos zabrani policije i bunilo se protiv zakona o bezbednosti koji je Peking uveo dan pre protesta.\nBivši prodemokratski poslanici Vu Či-vaj, Edi Ču i Leung Kvong Hung, uhapšeni su u njihovim domovima po optužnici da su organizovali i učestvovali u protestu, pisalo je na Fejsbuk stranicama na njihovim nalozima.\nLokalna policija je saopštila da je osam osoba starosnog doba između 24 i 64 godina uhapšeno zbog podsticanja, organizovanja i učestvovanja u neodobrenom skupu, dodao je AP.\nViše od 370 ljudi je uhapšeno 1. jula, a najmanje deset ljudi je osumnjičeno za kršenje nacionalnog bezbednosnog zakona.\n« Reply #332 on: December 11, 2020, 09:11:57 am »\nOptužen medijski tajkun\nHongkonški demokratski aktivista i medijski tajkun Džimi Lai (73) optužen je prema gradskom zakonu o nacionalnoj bezbednosti.\nOn se tereti za saradnju sa stranim snagama i ugrožavanje nacionalne bezbednsoti, izvestili su lokalni mediji pozivajući se na neimenovane izvore.\nLai, kritičar Pekinga, osoba je najvišeg ranga optužena na osnovu novog zakona nametnutog u junu, prenela je danas novinska agencija Hina.\nZapad i organizacije za ljudska prava osudili su taj zakon, dok vlasti u Hong Kongu i Pekingu navode da je vitalno zatvoriti rupe u odbranama nacionalne sigurnosti izložene višemesečnim ponekad nasilnim antivladinim i protlvkineskim protestima koji su potresli grad tokom prošle godine.\nLaiju je početkom decembra odbijeno jemstvo nakon hapšenja zbog odvojene optužbe za prevaru vezanu uz zakup zgrade u kojoj se nalazi njegov Apple Daily, protivvladin tabloid.\n« Reply #333 on: December 12, 2020, 04:28:32 pm »\nHongkonški tajkun ostaje u zatvoru\nDžimiju Laiju, hongkonškom medijskom tajkunu i zagovorniku demokratije, danas je odbijena kaucija nakon što je optužen po novom zakonu o nacionalnoj bezbednosti poluautonomne kineske teritorije.\nLai (73) se suočava sa optužbom za tajno dogovaranje sa stranim elementima kako bi ugrozio nacionalnu bezbednost, zbog tvitova koje je dao i intervjua ili komentara koje je radio sa stranim medijima, navodi AP. Njegov slučaj je odložen za 16. april na zahtev tužilaca, koji su rekli da policiji treba vremena da pregleda više od 1.000 tvitova i komentara na njegovom nalogu na Tviteru, izvestio je Epl Dajli, prodemokratski tabloid u Laijevom vlasništvu.\nPeking je Hongkongu ranije ove godine nametnuo zakon o nacionalnoj bezbednosti nakon burnih protesta 2019. godine koji su započeli zbog zakona o ekstradiciji i proširili se na zahteve za većom demokratijom u bivšoj britanskoj koloniji. Novi zakon zabranjuje secesiju, subverziju, terorizam i dosluh sa stranim snagama da intervenišu u poslovima Hongkonga. Ograničena je slobodu govora u gradu, a demokrate to vide kao način za suzbijanje neslaganja.\nLai je zagovornik toga da druge zemlje zauzmu oštriji stav prema Kini, a prošle godine se u SAD sastao sa američkim državnim sekretarom Majkom Pompeom i potpredsednikom Majkom Pensom kako bi razgovarali o zakonu o ekstradiciji, koji je vlada Hongkonga na kraju povukla.\nPompeo je jutros tvitovao da je zakon o bezbednosti "ismevanje pravde". Pozvao je na puštanje Laija, rekavši da je njegov jedini zločin govorenje istine o kineskoj autoritarnoj vladi Komunističke partije.\n« Reply #334 on: December 23, 2020, 01:17:54 pm »\nDemokratski aktivista Džimi Laj oslobođen uz kauciju\nHongkonški medijski tajkun i demokratski aktivista Džimi Laj, koji je bio u pritvoru na osnovu zakona o nacionalnoj bezbednoti, oslobođen je u sredu uz kauciju.\nLaj, koji je veoma kritičan prema vlastima u Pekingu, optužen je za dosluh sa stranim elementima radi ugrožavanja nacionalne bezbednosti, na osnovu Tviter poruka i intervjua i komentara koje je davao za strane medije. Vlasnik tabloida Epl dejli bio je u pritvoru od 12. decembra, a oslobođen je uz kauciju od milion evra.\nLaj (73) je sada u kućnom pritvoru, mora da preda pasoš i ne sme da se sastaje sa predstavnicima stranih vlada ili institucija koje Kina smatra neprijateljskim. Zabranjeno mu je i da postavlja objave na društvenim mrežama, kao i da daje izjave medijima. Sudska pravila zabranjuju štampi da detaljno otkriva pravne argumente koje su odbrana i tužilaštvo izneli tokom saslušanja za puštanje Laja na slobodu.\n« Reply #335 on: January 06, 2021, 12:40:10 pm »\nU Hongkongu uhapšeno 53 prodemokratskih aktivista\nPolicija Hongkonga uhapsila je 53 ljudi u operaciji usmerenoj protiv prodemokratskih aktivista u kojoj je učestvovalo oko 1.000 policajaca, izjavio je viši nadzornik policije Li Kvaj Va.\nOn je rekao da se radi o do sada najvećoj akciji protiv opozicionog tabora u Hongkongu. Li Kvaj je govorio na konferenciji za novinare nedugo nakon što je sekretar za bezbednost u Hongkongu DŽon Li izjavio da vlasti neće tolerisati "antidržavne" postupke. Vlasti su ranije uhapsile lica koja su povezana sa nezvaničnim i nezavisno organizovanim glasanjem u julu prošle godine tokom za kandidate za parlamentarne izbore, koji su kasnije odloženi.\n« Reply #336 on: January 08, 2021, 03:43:23 pm »\nHongkonški demonstranti osuđeni zbog napada na kineskog novinara\nTroje hongkonških prodemokratskih aktivista osuđeno je na kazne do pet i po godina zatvora zbog učešća u demonstracijama u kojima je napadnut jedan kineski novinar.\nHiljade demonstranata su u avgustu 2019. blokirale deo aerodroma, a u jednom trenutku su napali dvojicu muškaraca optužujući ih da su „špijuni“ ili ubačeni policajci.\nJedan od napadnutih muškaraca je novinar tabloida Global tajms. Napad na njega je direktno prenošen na internetu što je izazvalo bes vlasti u Pekingu koje su to iskoristile kako bi pokazale da su protesti nasilni.\nEmi Pat, Lai Jun-long i Ho Ka-lok su proglašeni krivim za učešće u pobuni i za napad na novinara.\nHo je osuđen na pet i po godina zatvora, Lai na pet godina i tri meseca, a Pat na četiri godine i tri meseca zatvora.\n« Reply #337 on: January 08, 2021, 09:53:03 pm »\nМогу мислити каква је то демократија коју бране тајкуни...Он вероватно брани своје интересе а не потребу за стварном демократијом.\n« Reply #338 on: January 12, 2021, 08:48:51 am »\nEgzodus iz Hong Konga zbog zakona o sigurnosti\nKrajem mjeseca predviđa se egzodus stanovnika Hong Konga, jer sve više ljudi bježi od novih, strogih zakona o sigurnosti koje je nametnuo Peking. Od kraja januara, stanovnici te bivše britanske kolonije moći će se preseliti u Ujedinjeno Kraljevstvo na pet godina, a potom podnijeti zahtjev za državljanstvom.\n« Reply #339 on: January 12, 2021, 06:34:59 pm »\nАла ће обични Британци да се обрадују...само им још фале "хонгконгђани"...


rezolucija - Blic Online\nEvropski parlament danas o PRINUDNOM RADU U LINGLONGU i ekološkim protestima u Srbiji\nEvropski parlament će na plenarnoj sednici u četvrtak, 16. decembra, danas glasati o rezoluciji o prinudnom radu u fabrici Linglong i ekološkim protestima u Srbiji.\nKosovska skupština odbila rezoluciju o Vašingtonskom sporazumu\nKosovska skupština odbacila je Rezoluciju o sprovođenju Vašingtonskog sporazuma, koju je predložio opozicioni Demokratski savez Kosova (DSK).\nPotpredsednik crnogorske vlade Dritan Abazović izjavio je danas u Sarajevu da Rezolucija o Srebrenici, koju je nedavno usvojila crnogorska skupština, nije uperena protiv srpskog naroda i branio je odluku parlamenta da smeni ministra pravde, ljudskih i manjinskih prava Vladimira Leposavića.\nPredsednik Srbije Aleksandar Vučić izjavio je, povodom usvajanja rezolucije o Srebrenici u prištinskom parlamentu, da očekuje nastavak usvajanja te rezolucije i da će se u nekim parlamentima u regionu "nastaviti sa političkim iživljavanjem nad Srbima".\nEvropski parlament usvojio je juče rezoluciju kojom se pozivaju članice EU da osiguraju pravo na legalni i bezbedan abortus, u cilju poboljšanja seksualnog i reproduktivnog zdravlja žena.\nUsvojena Rezolucija o Crnoj Gori: Poslanici u Evropskom parlamentu pozdravili posvećenost nove Vlade\nEvropski parlament usvojio je večeras u formi Rezolucije izveštaj o Crnoj Gori izvestioca Tonina Picule.\nPredsednik Lige socijaldemokrata Vojvodine (LSV) Nenad Čanak smatra da je Srbija napravila ogromnu grešku što je glasala protiv rezolucije Generalne skupštine UN, kojom se od Rusije traži da što pre prekine ''privremenu okupaciju'' Krima.\n"ŽELIMO IM BRZ OPORAVAK OD MAJDANSKOG LUDILA" Rusija nezadovoljna nacrtom ukrajinske rezolucije u UN: To je opasnije od korone\nPrvi zamenik stalnog predstavnika Rusije u UN, Dmitrij Poljanski, ocenio je danas pred Generalnom skupštinom svetske organizacije da je nacrt ukrajinske rezolucije u UN "opasniji od kovida-19", poželevši Ukrajini "brzi oporavak od virusa Majdanskog ludila".\nUsvojena ukrajinska rezolucija o KRŠENJU LJUDSKIH PRAVA na Krimu, Moskva negira rešenje UN\nTreći komitet Generalne skupštine UN usvojio je večeras ukrajinsku rezoluciju kojom se osuđuje navodno kršenje ljudskih prava na Krimu.


Srbija: (Ne)jednaki uslovi – Telekom pokušao da „uđe“ u zgradu bez dozvole stanara | Kosova.info\nDom|Najnovije|Srbija: (Ne)jednaki uslovi – Telekom pokušao da „uđe“ u zgradu bez dozvole stanara\nSrbija: (Ne)jednaki uslovi – Telekom pokušao da „uđe“ u zgradu bez dozvole stanara\nŠta bi građani trebalo da urade ukoliko neki od operatora na tržištu Srbije pokuša da instalira opremu u stambenoj zgradi bez saglasnosti stanara? Stanari jedne od zgrada na Zvezdari tvrde da je Telekom Srbija pokušao da “uđe” u zgradu, iako stanari za to nisu dali dozvolu. Advokati koji se bave medijskim pravom kažu da takva situacija predstavlja kršenje Zakona i zahteva reakciju nadležnih institucija…\nLidija Kojić: „Gde vam je saglasnost stanara? Gde vam je saglasnost stanara?“\nRadnik: „Imamo saglasnost za celu Srbiju“.\nLidija Kojić: „Ja Vas pitam gde vam je saglasnost naše zgrade da možete da uđete – ne možete Vi da nemate saglasnost stanara i da uđete u privatan posed“\nTako je izgledala rasprava Lidije Kojić, stanarke zgrade u Đoka Vojvodića 6 na Zvezdari, u kojoj je, prema njenim rečima, kompanija Telekom Srbija bez saglasnosti stanara zgrade pokušala da instalira svoju opremu. Za N1 pojašnjava da u zgradi u kojoj ima 12 stanova niko od stanara nije dao saglasnost da pomenuti operator “uđe” u zgradu i da su se sa sličnim problemima već suočavali.\n“Mi nismo dozvolili da se uvedu, tako da je sve to ostalo tako kako jeste. I jedno šest meseci je bio mir i tišina, da bi onda jesenas ponovo krenulo… Mi smo se zahvalili, sve je to njihov posao, ali mi smo rekli da smo zadovoljni sa trenutnim operatorom kog imamo i da ne želimo da ga menjamo. Ja sam mu (radniku Telekoma) jednostavno objasnila da nemaju prava da rade to što rade, jer nemaju dozvolu stanara. Ne može niko da uđe u zgradu i da bez dozvole stanara priključi zakači, ostavi, namesti…”, izjavila je Lidija Kojić.\nKojić, koja je i članica Pokreta Slobodna Srbija, kaže da se i kompanija Telekom Srbija oglasila nakon što su na društvenoj mreži Tviter videli snimak rasprave radnika i stanara. Dali su obećanje, kaže Kojić, da će utvrditi okolnosti i pokrenuti disciplinski postupak ukoliko bude potrebe.\nMeđutim, propisi iz oblasti stanovanja, kada je reč o instaliranju opreme bilo koje kompanije, veoma su precizni. Zakon o opštim pravilima kućnog reda u stambenim zgradama kaže:\n“Zabranjeno je u zajedničkim delovima zgrade izvođenje radova na postavljanju i demontiranju instalacija, uređaja i delova zgrade, kao i građevinskih radova bez potrebnog odobrenja nadležnog organa i bez saglasnosti skupštine stambene zajednice”.\nAdvokat Miloš Stojković za N1 objašnjava da ako se mimo volje stanara ulazi u zgradu – to zahteva reakciju nadležnih organa.\n“Građani bi u situacijama gde su mimo saglasnosti skupštine stanara korišćene zajedničke prostorije, prevashodno mogli da se obrate organu lokalne samouprave zaduženom za nadzor nad propisima iz oblasti stanovanja. To je u Beogradu Gradski sekretarijat za komunalne i stambene poslove, kao i komunalnoj inspekciji nadležnoj za konkretnu gradsku opštinu. Potencijalno se može podići neka od svojinskih tužbi po opštim propisima koji uređuju pravo svojine, što uključuje i mogućnost zahtevanja naknade štete ako je do nje došlo”, kaže Stojković.\nAli, sagovornik N1 upozorava da ako neka kompanija nepostupanjem po zakonu pokušava da stekne prednost na tržištu – ne može se govoriti ni o fer konkurenciji, kao ni o jednakim uslovima za sve učesnike na tržištu.\nIznenađenje u Bišofshofenu, Kobajaši bez drugog „grend slema“\nDuterte preti hapšenjem nevakcinisanih osoba ako prekrše karantin


Mađarska i Srbija postigle dogovor o bližoj turističkoj saradnji\nU cilju jačanja turističkih odnosa, Mađarska turistička agencija (MTA) i Turistička organizacija Srbije zaključile su u Budimpešti dugoročni sporazum o saradnji.\nSporazum su potpisali zamenik generalnog direktora MTA i vršilac dužnosti direktora Turističke organizacije Srbije.\nPrema sporazumu dve organizacije će se predstaviti zajedničkim programima i rutama, između ostalog i na ruskom i kineskom tržištu. Cilj dokumenta je razvijanje odnosa između dve zemlje i na taj način ubrzavanje oporavka međunarodnog turizma.\nTurizam je jedan od pokretača mađarske ekonomije, koji je pre krize davao 13 odsto BDP-a. To je rezultat sektorskog ulaganja. Turizam zasnovan na podacima predstavlja sadašnjost, a u Nacionalnom turističkom centru za obradu podataka, koji je sa radom počeo 2019.godine, raspolažu sa dnevnim informacijama o 39 hiljada smeštajnih objekata, pomoću kojih se mogu donositi odluke zasnovane na podacima.\nSrbija je 2020. godine popravila svoju poziciju za 8 mesta, i trenutno se nalazi na 16. mestu rang liste. Srpski turisti posebno vole Segedin i banjska kupališta, kao što su Morahalom, Mako i Đula. Prošle godine, u Segedinu i njegovom okruženju, Srbija je bila druga najvažnija zemlja posle Rumunije – navodi se u statistici MTA.\nMarija Labović vršilac dužnosti direktora Turističke organizacije Srbije je govorila o tome da se dve države međusobno pomažu kroz razmenu iskustava, nadalje pružaju podršku prekograničnim inicijativama i projektima. Posle krize se uspeh može postići samo zajedničkim radom i saradnjom - rekla je ona.


BalkanMagazin :: Evropa u 2019: Geopolitička “perestrojka” na Zapadu\nčetvrtak, 26. decembar 2019 02:25\nU godini koja odlazi bili smo svedoci socijalnih protesta u Francuskoj, pokušaja Velike Britanije da izađe iz EU, nagoveštaja geopolitičkog prestrojavanja u odnosima Francuske i Nemačke sa Rusijom, kao i zatezanja u nemačko – francuskim odnosima. Održani su izbori za Evropski parlament na kojima krajnja desnica, uprkos usponu, nije ostvarila ambiciju da postane odlučujuća snaga. Nemačka ministarka odbrane Ursula fon der Lajen postala je prva žena predsednik Evropske komisije. Poručila je da su vrata za proširenje na zapadni Balkan otvorena, ali je Francuska uz podršku Danske i Holandije ta vrata blokirala, tražeći da se pre proširenja pristupi dubokim reformama Unije\n(Pariz, 24.12.2019 - štrajk radnika zbog najavljenih izmena penzionog sistema u Francuskoj - železničke stanice u Parizu)\nProtekla godina počela je vestima da je postignut dogovor o Bregzitu – izlasku Velike Britanije iz Evropske Unije, nastavljena je urnebesnim rasparavama i beskrajnim glasanjima u britanskom parlamentu protiv tog dogovora i njegovih neznatno promenjenih verzija. Premijerka Tereza Mej izgubila je glas od iscrpljenosti, EU je slala Londonu pedagoške poruke, da bi na kraju vlada pala, došao novi premijer i konačno u decembru bili organizovani izbori.\nKonzervativci i njihov lider Boris Džonson ubedljivo su pobedili držeći se načela “Bregzit po svaku cenu sa ili bez dogovora”.\nPosle svega Velika Britanija trebalo bi da izađe iz EU 21. januara – još se međutim ne zna sasvim izvesno - kako. Sa dogovorom ili bez njega?\nProtesti i štrajkovi u Francuskoj\nPočetkom ove godine u Francuskoj su i dalje svake subote protestovali „žuti prsluci“ – uglavnom zaposleni ljudi koji od svojih zarada nisu mogli da spoje kraj sa krajem.\nU njihove redove redovno su se ubacivali i takozvani razbijači razbijači i anarhističke grupe. Policija je intervenisala i sa prekomernom silom, na desetine ljudi je obogaljeno, preko dve hiljade ranjeno, među kojima su i pripadnici snaga reda.\nTek pred leto delovalo je kao da se protestni pokret zamorio.\nNa jesen, međutim, najavljena je nova socijalna eksplozija. Konsultacije između vlade i sindikata o penzijskim reformama završile su se bez ikakvog sporazuma. Sindikati, koje je vlada potpuno potcenila, izveli su početkom decembra oko million ljudi na ulice francuskih gradova.\nMeđu štrajkačima - i hor i orkestar Nacionalne opere koji su pevali himnu na stepeništu svog modernog zdanja, na simboličnom mestu - na trgu Bastilja.\nStao je javni saobraćaj, državne bolnice su aktivne samo koliko je to najneophodnije. Ipak, uprkos predbožićnom haosu, većina Francuza podržava i dalje proteste protiv vladine penzijske reforme.\nNa videlo je izašlo da vladu u sprovođenju penzijske reforme savetuje najveći investicioni fond na svetu Blek rok, da su njegovi saveti identični direktivama Evropske komisije, da je uvođenje univerzalnog penzijskog sistema na poene kakvog vlada predlaže - zapravo reforma od koje će se obogatiti privatni penzijski fondovi, a penzioneri osiromašiti kako pokazuje primer Švedske. I poslednji pregovori sindikata i vlade pred Božić propali su jer vlada insistira da puna penzija ne može da se dobije pre 64. godine života koliko god godina da je neko radio. O specijalnim režimima za teške profesije još nije ništa dogovoreno.\nTemperaturu je dodatno podigla ostavka Žan Pol Delovoa, državnog sekretara za penzije posle otkrića da je on nije prijavio ukupno 13 različitih plaćenih i neplaćenih funkcija preko kojih je bio interesno povezan sa privatnim osiguranjima i penzionim fondovima. Delvoa je na kraju podneo ostavku.\n„Bič iz supermarketa“ – državni sekretar za penzije\nNovo iznenađenje bilo je imenovanje njegovog naslednika na funkciji državnog sekretara za penzije. To je Loran Pietraševski – čovek koga su mediji odmah prepoznali: 2002. bio je kadrovski direktor u supermarketu na severu Francuske. Tada je otpustio kasirku, optuživši je za krađu jer je napravila grešku u jednoj porudžbini u visini od 80 centi i uz to jednoj mušteriji dala besplatno zagorelu čokoladnu kiflu koja inače ne bi mogla da se proda. Uz sve to bila je aktivna u sindikatu.\nPietraševski je, dakle, napredovao i sada je postao član vlade i glavni operativac – takoreći gvozdena pesnica - za penzijsku reformu.\nDa li dolazi epoha gneva?\nSocijalni gnev nije, međutim, samo francuski već je sistemski, tipičan za ovu fazu neoliberalnog sistema koji je finansijsku moć koncentrisao u rukama jedan odsto najmoćnijih. On je u Francuskoj možda najvidljiviji i najspektakularniji s obzirom na revolucionarnu istoriju i socijalnu kulturu ove zemlje.\nU toku godine koja je za nama kao da nije bilo nikoga ko bi čuo upozorenje MMF-a, Svetske banke i Evropske organizacije za razvoj i saradnju: "Zlatnu epohu kapitalizma mogla bi da smeni epoha gneva ukoliko ništa ne bude učinjeno protiv rasta nejednakosti kako bi ekonomsku korist od globalizacije podelili svi, a ne samo neki".\nPočetkom ove godine francuski predsednik Makron i kancelarka Merkel potpisali su u Ahenu ugovor o „nemačko-francuskoj saradnji i integraciji“ u kome se govori o integraciji dve zemlje na planu spoljne politike, bezbednosti i odbrane. Naglašava se da će prioritet zajedničke spoljne politike biti da Nemačka dobije mesto stalne članice u Svetu bezbednosti.\nKrajem juna ruska parlamentarna delegacija vratila se u PS Saveta Evrope, najstarije panevropske organizacije koja nadgleda poštovanje ljudskih prava i pravne države u 47 zemalja članica. Za povratak Rusije u Savet Evrope, čija je delegacija suspendovana 2014. zbog prisajedinjenja Krima, bila je presudna politička volja Nemačke i Francuske.\nBez dogovora - u partnerstva sa Rusijom\nPosle toga nemačko – francuski motor kao da je počeo da zastaje.\nPredsednik Makron u avgustu je pozvao predsednika Putina da ga poseti u letnjoj rezidenciji uoči početka samita G-7 u Bijaricu na koji Rusija nije bila pozvana.\n“Potrebno je uspostaviti novu arhitekturu poverenja i bezbednosti u Evropi od Lisabona do Vladivostoka!”, rekao je predsednik Makron tada.\nFrancuski mediji prenosili su da je Berlin bio nezadovoljan ovim jednostranom potezom Makrona u odnosu na Rusiju. Setimo se, u ugovoru iz Ahena govorilo se o zajedničkoj spoljnoj politici. Dnevnik L Mond prenosio je da Francuska odbija kritike i da ukazuje da je Nemačka do sada bila ta koja vodi politiku usamljenog jahača. Kao primer, list je naveo odluku Berlina o izgradnji gasovoda Severni tok 2, direktno se povezujujći sa Rusijom, kako bi zaobišla Ukrajinu i ne bi zavisila od (ne)prilika u ovoj zemlji. U tom kontekstu, krajem decembra stigla je poruka od predsednika Trampa: SAD će sankcionisati sve evropske kompanije koje učestvuju u izgradnji gasovoda Severni tok 2.\nMakron je krajem 2019. bez konsultacija s Nemačkom, postavio i „dijagnozu“ da se NATO nalazi u stanju moždane smrti, sa čim se kancelarka Merkel nije složila, ali je priznala da problemi postoje, kako je to u decembru potvrdio i samit NATO-a u Londonu.\nTurska je početkom oktobra intervenisala u Siriji kako bi onemogućila eventualno ujedinjenje sirijskih i turskih Kurda. Ostale članice Alijanse su kritikovale predsednika Erdogana, ali ne previše jer je on zapretio da će pustiti izbeglice da iz Turske krenu ka zapadu Evrope.\nMakron je u novembru blokirao otvaranja pregovora o prijemu u EU sa Albanijom i severnom Makedonijom. Malo je reći da je Nemačka nezadovoljna odlukom Francuske da blokira proces proširenja. Nemačka je do sada bila neprikosnoveni rukovodilac proširenja na istok Evrope i na Balkan gde je, pod pridevom „evropski“, uspostavila prostranu zonu nemačkog ekonomskog i političkog uticaja.\nDeluje kao da je francuski predsednik rešio da malo „prodrma“ Berlin, kako se izrazio jedan ovdašnji komentator. Francuska do sada nije dobila ništa zauzvrat od Nemačke, nijedan konkretan znak podrške Makronovom projektu EU u više krugova i federalizacije evro-zone sa zajedničkim ministarstvom finansija.\nKakva reforma EU?\nSvi se slažu da je potrebna reforma EU, pitanje je kakva. U januaru 2020. godine počinje rad Konferencija posvećena budućnosti EU čiji je cilj pokretanje procesa federalizacije. Naši sagovornici u Evropskom parlamentu iz stranke predsednika Makrona uveravali su nas krajem novembra da će Francuska blokirati razgovore o proširenju Unije sve dok nisu bar pokrenute duboke reforme EU. Jedan od njih evropski poslanik Bernar Geta rekao nam je: “Predsednik Republike je hteo da kaže svim partnerima Francuske u Evropskoj Uniji da mi ne možemo da nastavljamo da proširujemo Evropsku Uniju pre nego što izvedemo duboke promene u samom funkcionisanju Unije ili bar pre nego što počnemo proces reformi funkcionisanja EU”.\nKonferencija o budućnosti EU završiće rad 2022. godine. U kakvu će EU ulaziti potencijalne članice neće se, međutim, znati ni tada jer će sprovođenje dogovorenih reformi, kad i ako budu dogovorene, uzeti još bar nekoliko godina.\nTeški izbori, velika obećanja, nejasni rokovi\nPodsetimo još da su u maju održani izbori za Evropski parlament: Evropska narodna partija i Socijalisti izgubili su više desetina sedišta, ali nesumnjivi uspeh krajnje desnice nije bio dovoljan da bi ona ostvarili svoju ambiciju preuređivanja EU.\nNa predlog šefova država i vlada okupljenih u Evropskom savetu, nemačka konzervativka i bivša ministarka odbrane Ursula fon der Lajen postala je prva žena – predsednik Evropske komisije.\nEvropska komisija nije, međutim, mogla da počne s radom 1. novembra, kako je bilo predviđeno, jer odbori Evropskog parlamenta nisu dali zeleno svetlo za troje kandidata za funkcije komesara EU zbog sumnji na korupciju ili očigledno ukrštenih interesa. Zato su Francuska, Rumunija i Mađarska morale da predlože nove kandidate koji su konačno prošli poslanička ispitivanja. Nova Evropska komisija počela je s radom zvanično 1. decembra. Mađarski pravnik Oliver Varhelji, postao je novi komesar za proširenje. On je rekao da bi „voleo da za pet godina Srbija bude spremna za ulazak u EU“, dok je predsednica Fon der Lajen izjavila da su „vrata EU otvorena za zemlje zapadnog Balkana“. Za nova proširenja, međutim, to nije dovoljno, potrebna je i jednoglasna podrška šefova država i vlada zemalja članica EU.


Napravljeno od strane zaljubljenika u medije, za zaljubljenike u medije. Program Windows Media Player 12, dostupan u sklopu operativnih sistema Windows 7, Windows 8.1 i Windows 10*, reprodukuje više muzičkog i video sadržaja nego ikada, uključujući Flip Video sadržaj i nezaštićene pesme iz iTunes biblioteke! Organizujte svoju kolekciju digitalnog medijskog sadržaja, sinhronizujte digitalne medijske datoteke sa prenosnim uređajima, kupujte digitalni medijski sadržaj na mreži i još mnogo toga, a sve to uz Windows Media Player 12.\nPoboljšani režimi reprodukcije\nRežim „Reprodukuje se“ predstavlja studiju minimalizma: Prikazuje samo kontrole koje su vam potrebne, tako da ništa ne stoji između vas i vaše muzike ili video zapisa. Nova sličica trake zadataka sa kontrolama za reprodukovanje čini pregledanje lakšim i zabavnijim.\nReprodukcija više medijskog sadržaja na više mesta\nWindows Media Player 12 sadrži ugrađenu podršku za mnoge popularne audio i video formate. Sinhronizujte muziku, video zapise i fotografije ili strimujte medijski sadržaj na uređajima da biste uživali u svojoj biblioteci na bilo kom mestu, kod kuće ili na putu.\nWindows Media Player nije dostupan u operativnom sistemu Windows RT 8.1.\n* Windows Media Player 12 uključen je u čistu instalaciju operativnih sistema Windows 10, kao i u nadogradnje na Windows 10 sa operativnih sistema Windows 8.1 ili Windows 7. Reprodukcija DVD sadržaja nije uključena u operaivnim sistemima Windows 10 i Windows 8.1. Posetite stranicu Reprodukcija DVD sadržaja u sistemu Windows da biste saznali kako da dodate funkciju za reprodukciju DVD sadržaja.\nPreuzmite program Windows Media PlayerPogledajte dostupne verzije koje će raditi na vašim uređajima.\nKorišćenje programa Windows Media Player\nPronađite pomoć za svoju verziju programa Player.\nPersonalizacija programa Player\nPrilagodite Windows Media Player uz pomoć zvučnih i vizuelnih dodataka.


Dobojski Info - Karate klub “Sloga” Doboj\nKarate klub “Sloga” Doboj\nDOBOJ: Uspjeh karatista Sloge u Njemačkoj (FOTO)\nU Njemačkom gradu Burgirhen, 16.1.2019. godine, održan je WKF turnir pod nazivom Međunarodni karate turnir "BURGIRHEN OPEN 2019", na kojem je učestvovalo 500 sportista iz 40 klubova iz devet zemalja.\nDOBOJ: Održan 20. Međunarodni karate turnir "Doboj Open 2019" (FOTO)\nU tehničkoj organizaciji Karate kluba “Sloga-Hemofarm” Doboj, a pod pokroviteljstvom grada Doboja i generalnog sponzora kluba "Hemofarm" Banja Luka, u nedelju je u dvorani Srednjoškolskog centra u Doboju, održan jubilarni 20. Međunarodni karate turnir "Doboj Open 2019".\nDOBOJ: Srebro za karatiste „Sloge-Hemofarm” u Sloveniji (FOTO)\nKarate klub „Sloga-Hemofarm” Doboj proteklog vikenda nastupio je na međunarodnom turniru „Pokal Gorenjske 2019” u Šenčuru, a u organizaciji Karate kluba „Šotokan” iz Kranja.\nDOBOJ: Lana Stevanović i Ivona Stanković bronzane na državnom prvenstvu\nDržavno prvenstvo Bosne i Hercegovine u karateu za djecu uzrasta od 8 do 14 godina održano je u nedelju, 07. aprila, u Banja Luci. Na prvenstvu su učestvovala 104 kluba sa preko 900 takmičara, a takmičili su se u tehničkoj disciplini kate pojedinačno i ekipno i u borbama pojedinačno.\nDOBOJ: Andrea Momčičević osvojila bronzanu medalju na prvenstvu BIH\nNa završenom karate prvenstvu Bosne i Hercegovine za seniore održanom u Vogošći proteklog vikenda Andrea Momčičević, članica Karate kluba "Sloga - Hemofarm" osvojila je bronzanu medalju.\nDOBOJSKI INFO NAJAVLJUJE: Sutra republičko karate takmičenje za djecu do 13 godina\nU Doboju će sutra biti održano pojedinačno i ekipno prvenstvo Republike Srpske u karateu za djecu do 13 godina.\nIzvršni odbor Fudbalskog saveza Republike Srpske donio je konačne odluke o sastavu liga. Prvoligaško...\nDanas je 20 polaznika uspješno završilo Malu školu tenisa koju je besplatno organizovao Teniski klub...\nObavljeno je potpisivanje ugovora sa novim trenerom Sloge Mariom Kelentrićem. Tim povodom održana je...\nPrvenstvo Republike Srpske, koje će biti kvalifikaciono takmičenje za “TSRS Tur uz podršku Novaka Đo...\nObavljena je prozivka fudbalera Sloge i zakazan početak priprema za novu sezonu. Sa laganim treninzi...\nOrganizacioni odbor Teniskog turnira „Adria tur“ koji će se, u organizaciji Fondacije Novak Đoković ...\nTeniski klub "DOBOJ" i ove godine, tradicionalno, vrši upis u besplatnu mini školu tenisa koja pocin...\nRedovna i izborna sjednica Skupštine Gradskog fudbalskog savezta Doboj zakazane su za 11. jun, nakon...


Vesti online / Sport / Ostali sportovi / Marjanović i Filipović u dubl skulu u polufinalu SP\nOni su pobedili u njihovoj repesažnoj grupi, u trci na 2000 metara, rezultatom od šest minuta, 23 sekunde i 21 stotinku. Tako su se priključili ostalim srpskim posadama, koje su na Svetskom prvenstvu uspele da se plasiraju u polufinale u njihovim disciplinama.\n"Plasmanom dubl skula u polufinale, prvi deo šampionata završili smo po planu. Imamo maksimalan učinak i sa dodatnim motivom ulazimo u poslednja i najvažnija četiri dana takmičenja. Posade koje će veslati polufinala odlično su pripremljene i siguran sam da će pružiti maksimum. Konkurencija je žestoka i nijanse će odlučiti ko ide u A, a ko u B finale", rekao je selektor veslačke reprezentacije Srbije Nebojša Ilić.\nPetog dana takmičenja, u noći između srede i četvrtka, na stazi će se od srpskih posada u polufinalnim trkama naći dvojci bez kormilara Ivana Filipović i Iva Obradović, odnosno Nenad Beđik i Nikola Stojić, kao i četverac bez kormilara u sastavu Miloš Tomić, Radoje Đerić, Miloš Vasić i Goran Jagar.\nSvetsko prvenstvo u veslanju se održava od 25. avgusta do 1. septembra u Čungjuu, u Južnoj Koreji.


Hotel Viky je udaljen samo 50 metara od plaže Sarti, a svojim gostima nudi brz pristup najvažnijim tačkama mesta i uživanje u morskom plavetnilu.\nFilozofija hotela ima za cilj da svojim gostima obezbedi ugodan boravak 24 časa dnevno i neophodan komfor tokom čitavog boravka. Potpuno modernizovana unutrašnjost smeštajnih… Opširnije\nFilozofija hotela ima za cilj da svojim gostima obezbedi ugodan boravak 24 časa dnevno i neophodan komfor tokom čitavog boravka. Potpuno modernizovana unutrašnjost smeštajnih jedinica predstavlja savršenu kombinaciju funkcionalnosti i estetike.\nSvakako treba napomenuti da Hotel Viky sprovodi i u praksi smernice za zaštitu životne sredine, štedeći potrošnju konvencionalne energije. Uz to, hotel raspolaže pomoćnim sistemima za invalide, čime im se znatno olakšava pristup zgradi hotela.\n• Terasa sa ili bez pogleda na more\n• LCD TV 29\n• Krevet za decu i dodatne osobe (na zahtev)\n• Upotreba ekoloških materijala\n• Prozori i vrata sa zvučnom izolacijom\n40 € 45 € 50 € 60 € 70 € 75 € 55 € 45 €\n45 € 50 € 58 € 70 € 80 € 85 € 65 € 50 €\n65 € 75 € 90 € 100 € 110 € 130 € 100 € 80 €\n• Doručak je uključen u cenu u periodu od 20.05 do 15.09


Mirkovci: ZVO inicirao sastanak s vinkovačkim gradonačelnikom - Radio Borovo 100,7 FM\nMirkovci: ZVO inicirao sastanak s vinkovačkim gradonačelnikom\nU prostorijama Mesne zajednice Mirkovci , u četvrtak je održan radni sastanak kojem su prisustvovali predsednik i potpredsednik Zajedničkog veća opština Srđan Jeremić i Đorđe Ćurčić, članovi Mesnog odbora Mirkovci, predstavnik SPC, paroh mirkovački Nemanja Klajić i gradonačelnik Vinkovaca Ivan Bosančić sa saradnicima. Tema sastanka bila je sagledavanje stanja u predgrađu Vinkovaca te definisanje prioriteta rada na poboljšanju infrastrukturalnog uređenja Mirkovaca te jačanja društveno korisnog delovanja organizacija građana.\nSastanak je iniciralo Zajedničko veće opština zbog uočenih problema koji znatno otežavaju život srpske zajednice u predgrađu Vinkovaca. Ovo je prvi korak u poboljšanju komunikacije meštana Mirkovaca sa upravom grada kojim je prekinuto višegodišnje ignorisanje predhodne gradske vlasti. Gradonačelniku Bosančiću predstavljeni su problemi vezani za veoma loše stanje u kome se nalazi gradsko pravoslavno groblje i Parohijski dom, vidno zapušteni gradski objekati, neuređene zelene površine, ceste i pešačke staze u Mirkovcima. Tokom sastanka sagledano je i stanje u realizaciji započetih infrastrukturalnih projekata izgradnje kanalizacione mreže, postavljanje ulične rasvete i obnove Osnovne škole „Nikola Tesla“. Razgovaralo se i o radu Veća srpske nacionalne manjine Vinkovaca te finansiranju Fudbalskog kluba „Hajduk Mirko“ kome grad ne dodeljuje dovoljno sredstva za rad.\nPredsednik ZVO-a Jeremić i dožupan Vukovarsko –sremske županije Ćurčić ukazali su na potrebu da se u što kraćem roku reše pitanja koja muče meštane Mirkovaca. Istakli su otvorenost u pružanju pomoći za poboljšanje saradnje Mirkovčana i gradske vlasti te u iznalaženju modela finansiranja rada društvenih organizacija i obnove objekata SPC na područja Mirkovaca. U cilju povećanja programskih aktivnosti Veća srpske nacionalne manjine Vinkovaca predsednik ZVO-a Srđan Jeremić razgovarao je tokom sastanka i sa predsednikom Veća Vladimirom Miškićem te dogovorio saradnju i pružanje pomoći u pisanju projektnih predloga kojima bi VSNM apliciralo ka gradu i županiji.\nGradonačelnik Bosančić je tokom sastanka obećao veću finansijsku pomoć FK „Hajduk Mirko“,najavio postavljanje javne rasvete na dečijem igralištu, pružanje pomoći u izgradnji parohijskog doma te intezivniji rad na poboljšanju infrastrukture u predgrađu Vinkovaca. Gradonačelnik je istako zadovoljstvo zbog održanog sastanka i ukazao na potrebu jačanja saradnje grada sa Mesnim odborom Mirkovci i predstavnicima srpske zajednice u cilju dobrobiti svih građana Vinkovaca.


Milionske investicije u vazdušnom saobraćaju u regionu - Vijesti.me\nRegion će ove godine postati bogatiji za mnogo infrastrukturnih objekata u vazdušnom prevozu, a prednjačiće Hrvatska.\nDo kraja godine u promet će biti pušten novi aerodrom Zagreb, kapaciteta pet miliona putnika, što je investicija vrijedna više od 330 miliona eura.\nOve godine bi trebalo da počnu radovi i na aerodromu na Rabu. Iako je riječ o realativno malom ostrvu u sjevernom Jadranu, najavljuje se da bi taj aerodrom trebalo da ima kapacitet od 200 hiljada putnika godišnje, što je na nivou Rijeke.\nU aerodrom na Rabu planirano je ulaganje do 60 miliona eura, prenosi Poslovni dnevnik.\nI dok Hrvatska već ima primat u vazdušnoj infrastrukturi s ukupno devet operativnih aerodroma - sedam međunarodnih, Aerodrom Brač i Mali Lošinj, region dosta zaostaje.\nSlovenija ima dva ozbiljna uzletišta, Bosna i Hercegovina (BiH) u Sarajevu i Mostaru, a Srbija Beograd, iako se pokušava revitalizirati i Niš, a zanimljiv projekat je napravljen i u Kraljevu.\nZanimljivo je da sve te zemlje planiraju da ove godine počnu nove investicije. BiH planira da napravi aerodrom u Bihaću, Srbija u Novom Sadu i Užicu, Makedonija u Štipu, a Crna Gora u Nikšiću.\nProjekat u BiH biće opterećen hipotekom neuspjeha aerodroma u Trebinju, u koju je uložen milionski iznos u izradu dokumentacije i konsultantske usluge, a godinama se nije krenulo s mrtve tačke.\nLokalne vlasti Bihaća planiraju da ulože milion eura u projekat, a očekuje se novac i od kantonalnih i državnih vlasti. Većinu novca ipak bi trebalo da osigura strateški partner.\nPokrajinska vlada Vojvodine željela bi postojeće sportsko-poljoprivredno uzletište u Novom Sadu da pretvori u komercijalni aerodrom koji bi služio, primarno, za čarter, teretne i niskobudžetne letove. No, kako je lokacija samo oko 70 kilometara udaljena od beogradskog aerodroma “Nikola Tesla”, postavlja se pitanje njegove prave svrsishodnosti.\nSrbija planira primarno da revitalizuje, uglavnom za istu svrhu kao i u Novom Sadu, uzletište u Užicu koje je teško stradalo u udarima snaga NATO-a 1999. godine.\nProcjenjuje se da će za to biti potrebno 19 miliona eura, a obnova bi mogla da bude završena ove godine.\nAnagastum 2 godine i 10 mjeseci\nsve napisaste,samo glavno izostaviste--makar dva slova o aerodromu nk


Dodik: Ovaj 21. vek treba da bude vek srpskog ujedinjenja - Sputnjik Srbija\n13:56 24 Septembar 2020\nDodik: Ovaj 21. vek treba da bude vek srpskog ujedinjenja\n13:11 09.05.2020 Preuzmite kraći link\nSrpski član Predsedništva BiH Milorad Dodik izjavio je da 21. vek treba da bude vek ujedinjenja srpskog naroda, koji je u prošlosti u kontinuitetu bio izložen stradanjima.\nDodik je u Banjaluci, na obeležavanju Dana pobede nad fašizmom, rekao da je Srbima svojstveno obeležavanje slobode, za koju su ginuli mnogi srpski preci i savremenici, prenosi RTRS.\nPrema njegovim rečima, Dan pobede nad fašizmom je veliki dan za čovečanstvo i civilizaciju, koja se u Drugom svetskom ratu izborila da sačuva osnovne vrednosti humanizma, jednakosti i slobode, za koju je srpski narod dao nemerljivu žrtvu.\nDodik je istakao da su te vrednosti sačuvane zahvaljujući sovjetskom narodu, kao i narodima Jugoslavije, pre svega srpskom, bez čijih žrtava danas ne bi bilo moguće slaviti slobodu Evrope.\n„Činjenica je da su ustanak protiv fašista na prostoru bivše Jugoslavije digli Srbi, na svim mestima gde su živeli, od Hrvatske, Bosne, Srbije...“, rekao je Dodik.\nOn je podsetio da je srpski narod masovno stradao u 20. veku, od Prvog i Drugog svetskog rata preko ratova tokom raspada bivše Jugoslavije.\nSrbija obeležava Dan pobede: Položeni venci na Spomenik oslobodiocima Beograda /video/\nDačić: Žrtve Drugog svetskog rata se nipošto ne smeju relativizovati\nSrbi, Dan pobede, Milorad Dodik, dodik\n13:19 Reakcija iz Podgorice: Završna faza izrugivanja vere i politike


Za predsednicu UO AmCham-a izabrana je dosadašnja prva potpredsednica Jelena Pavlović, generalna direktorka kompanije Philip Morris International. U novom sastavu, prvi potpredsednik će biti Branislav Savić, direktor fabrike Ball Packaging Europe Belgrade, dok je za drugog potpredsednika Upravnog odbora izabran Kventin Roje (Quentin Royer), generalni direktor Delhaize Srbija. Predstavnici kompanija članica odabrali su i četiri nova člana UO, među kojima su Nikolas Hauvert (Nicolaas Houwert), generalni direktor hotela Hilton, Vladimir Čupić, Direktor predstavništva za Srbiju Atlantik Grupe, Branko Mitrović, izvršni direktor korporativnih poslova Telenora, Marko Jović, Rukovodilac opštih poslova, Vip mobile. Član UO Dragan Lupšić, direktor za odnose sa javnošću i komunikacije kompanije Coca-Cola Hellenic, kao i sekretar blagajnik Igor Lončarević, izvršni direktor KPMG, ostaju na mandatu.\n„Zadržaćemo poziciju AmCham-a kao vodeće nezavisne poslovne asocijacije i nastavićemo sa predanim radom kako bi stav AmCham-a ostao najglasniji u zalaganju za privredne reforme“ istakla je novoizabrana predsednica Jelena Pavlović i navela da prioriteti ostaju unapređenje poslovne klime i uspostavljanje jednakih pravila poslovanja. „Takođe bih htela da se zahvalim dosadašnjem predsedniku Zoranu Petroviću na njegovom izvanrednom liderstvu, doprinosu i postignutim uspesima tokom prethodnih godina“. Pavlović je istakla da će fokus aktivnosti u ovoj godini biti na reformama poreskog sistema i efikasnosti Poreske uprave, daljem suzbijanju sive ekonomije, podsticanju eUprave, kao i na poboljšanju propisa u oblasti zdravstva i životne sredine.\n„Kao i do sada, AmCham će biti pouzdan partner Vladi, ali i konstruktivan kritičar kada god je to neophodno,“ izjavila je izvršna direktorka Vera Nikolić Dimić, predstavljajući Godišnji izveštaj za 2017. Ona je naglasila da će udruženje i novi Upravni odbor nastaviti da istrajavaju u unapređenju regulatornog okvira poslovanja, a sa ciljem stabilnog ekonomskog rasta u Srbiji.\nŽiri sastavljen od predstavnika Upravnog odbora AmCham-a, ovogodišnju AmCham Leader in Change HERO nagradu dodelio je Kosti Jovanoviću, docentu na Elektrotehničkom fakultetu u Beogradu, jednom od autora Eccerobot-a, najsavremenijeg, uslužnog, humanoidnog robota. Još od 2015. godine Kosta aktivno radi na izradi savremene laboratorije za robotiku na ETF-u, u kojoj se studentima pruža mogućnost rada uz vrhunsku tehnologiju. Nagrada Američke privredne komore u Srbiji dodeljuje se petu godinu zaredom i namenjena izuzetnim pojedincima, ustanovama i neprofitnim organizacijama, koje su značajno doprinele napretku u oblasti svoga delovanja ili koje su svojim aktivnostima ostvarile izuzetan uticaj na celokupno društvo.\nNa ovom linku možete pogledati video sa događaja.


Uvežban vatrogasni podmladak Despotova\nNaslovna Bačka Palanka Uvežban vatrogasni podmladak Despotova\nBAČKA PALANKA: Tradicionalni, 39. Majski susreti vatrogasaca, odnosno pripadnika doborovoljnih vatrogasnih društava, južne Bačke održani su u nedelju u samom centru Bačke Palanke.\nOrganizato je bio ovdašnji Opštinski vatrogasni savez, pokrovitelj Opština Bačka Palanka, a manifestaciju je otvorio Siniša Šavija, predsednik Vatrogasnog saveza Vojvodine. U centru grada izvršena je smotra jedinica iz: Petrovaradina, Kaća, Deronja, Selenče, Kucure, Gložana, Despotova, Bačkog Novog Sela, Rumenke, Pivnica, Silbaša i Tovariševa. – Organizacija takmičenja bila je odlična, a nametalo se oko 500 takmičara – kaže Radoslav Milutinović, predsednik Vatrogasnog saveza opštine.\nMajski susreti vatrogasaca Bačka Palanka\n– Posebno bih istakao da su DVD učestvovale sa oko 200 dece uzrasta od 6-12 godina, razvrstanih u 18 ekipa. U vežbi ženskog podmlatka najbolja i treća bile su ekipe Despotova, a druga je bila ekipa iz Silbaša. U vežbi muškog podmlatka prvo i drugo mesto pripale su ekipama Despotova, a treće Petrovaradina.\n39. Majski susreti vatrogasaca u Bačkoj Palanci\nU vežbi sa vatrogasnim vozilom u seniorskoj konkurenciji kod žena prvo mesto pripalo je ekipi Silbašanki, drugo je zauzela Selenča, a treće Petrovaradin. U muškoj konkurenciji u vežbi sa vozilom, a u seniorskoj konkurenciji prvo mesto ovojila je ekipa Bača, drugo Silbaša, a treće Selenče.\nU konkurenciji vežbe sa vozilom, ali u konkurenciji veterana (stariji od 55 godina) prvo mesto pripalo je ekipi Bača, drugo Rumenke, a treće Kucure.\n39. Majski susreti vatrogasaca\nPrethodni tekstRanko Kumović MVP finalnog turnira KSS za kadete (U17)\nSledeći tekstUpad ROSU na severu Kosova – ranjeno dvoje Srba, uhapšeno 13 (VIDEO)


TIKKURILA predstavila novog generalnog direktora - PODOVI\nLepkovi i lakovi TIKKURILA predstavila novog generalnog direktora\nTikkurila, vodeći proizvođač dekorativnih i zaštitnih premaza sa sedištem u Finskoj, predstavila je novog generalnog direktora kompanije u Srbiji, Đoku Janjuševića.\nSa istorijom koja traje od 1862. Tikkurila, jedna od vodećih evropskih kompanija u svojoj oblasti, danas posluje u 14 zemalja, a u Srbiji se nalazi centar poslovanja za šest zemalja Balkana, uključujući Makedoniju, Bosnu i Hercegovinu, Crnu Goru, Hrvatsku i Albaniju. „Tikkurila u Srbiju donosi proizvode vrhunskog kvaliteta, uz ispunjavanje najstrožih evropskih standarda i sertfikata i uz korišćenje najsavremenijih tehnologija. Konstantan rast prodaje na tržištu Srbije i uspešan plasman proizvoda na inostranim tržištima, potvrđuju ispravnost pristupa na kojem se bazira poslovanje kompanije. Ovu godinu započeli smo veoma ambicioznim planovima usmerenim ka povećanju plasmana naših proizvoda na postojeća i nova tržišta, kao i širenje mreže Color Studia širom Balkana,“ izjavio je Đoka Janjušević, generalni direktor Tikkurile.\nFoto: doručak generalnog direktora Đoke Janjuševića sa novinarima\nColor Studio je mesto gde potrošači mogu besplatno dobiti stručnu pomoć u vezi sa uređenjem doma, a profesionalci u ovoj oblasti kao i svi drugi zainteresovani mogu se upoznati sa tehničkim karakteristikama proizvoda i njihovom ugradnjom.\nTikkurila Color Studio je do sada otvoren u Beogradu, Novom Sadu, Skoplju, Gostivaru, Podgorici, Banjaluci, Varaždinu, a u planu je otvaranje i u drugim gradovima širom Balkana.\n„Tikkurila inspiriše ljude da izraze svoje ideje kroz boje nudeći im raznovrsna i inovativna rešenja. Insistiramo da se velika pažnja poklanja ekološkom aspektu proizvoda, što potvrđuje činjenica da preko 300 naših proizvoda nosi oznaku EU Ecolabel. Proizvodi sa ovom oznakom imaju smanjeni uticaj na životnu sredinu u toku njihovog životnog ciklusa, od ekstrakcije sirovina, proizvodnje, upotrebe i odlaganja.\nPotrošači koji biraju ove proizvode i usluge mogu da budu sigurni da su to proizvodi ekološki osvešćenih proizvođača, koji razmišljaju o našem zdravlju i o budućnosti našeg životnog okruženja. Istovremeno, vodimo računa o upoznavanju tržišta sa našim brendom, kontinuirano radimo na edukaciji tržišta o važnosti kvaliteta proizvoda, kao i kvaliteta svih komponenti,“ izjavila je Gorica Jević, direktor marketinga Tikkurile.\nTikkurila, kao društveno odgovorna kompanija, se trudi da pomaže kako ugroženim licima, ustanovama, tako i mladima, studentima arhitektonskog fakulteta i viših, srednjih građevinskih škola u smislu pružanja praktičnih obuka i edukacija. Učestvovali smo kao donator u kompletnom renoviranju odeljenja neurohirurgije u okviru Kliničkog centra Srbije, donirali boje i premaze potrebne za obnavljanje Doma za decu i omladinu ometenu u razvoju Veternik, donirali hranu Prihvatilištu za odrasla i stara lica Beograd, što je samo početak pomoći koju ćemo nastaviti da pružamo ustanovama širom Srbije. Takođe, podržavamo i umetnost kroz sponzorstvo Beogradskog festivala igre, a sport i zdrav život kroz podršku trke sa bojama – Color RUNNING.\nPrethodni tekstSimpatični tepisi za različite godine\nSledeći tekstMagic Floor doo – Potpuno ekološki i trendy proizvodi


Niška televizija » Energetski sistem Srbije je stabilan\nObjavljeno 11.08.2014. 10:19\nDirektor Rudarskog basena Kolubara Milorad Grčić izjavio je danas da je pokrenuta proizvodnja u kolubarskim kopovima i da je energetski sistem Srbije stabilan.\nGrčić je rekao da se u predstojeću zimu ulazi sa proizvodnjom uglja koja je „nešto ispod plana“, ali da se posle prestanka katastrofalne majske poplave, gde su stradali svi kolubarski kopovi, uspelo u tome da se u njima pokrene proizvodnja.\nGrčić je precizirao da su do sada ispumpana oko 24 miliona kubika vode i da će u toku ove nedelje jedna po jedna pumpa biti prebacivana na kop „Tamnava zapad“, jer je bitno da se pokrene ispumpavanje „Tamnave“.\nOn je precizirao da je do aktiviranja kopa „Crljani“ vađeno i isporučivano prema termolektranama oko 45.000 tona dnevno, a za vikend oko 57.000 do 58.000 tona dnevno i najavio da će već u toku ove nedelje ta brojka porasti.\nNa pitanje novinara koliko će vremena biti potrebno da se ispumpa voda iz kopa „Tamnava zapad“, Grčić je odgovorio da je sproveden tender i da će se danas otvoriti ponude, a da je po tenderu optimalan rok za ispumpavanje 105 dana od momenta instalisanja kompletne opreme.\nDirektor Rudarskog basena Kolubara je naglasio da se količina uglja od 29 do 30 miliona tona na godišnjem nivou mora ispoštovati.


Jermenski premijer Nikol Pašinjan pozvao je danas na veću vojnu saradnju sa Rusijom, dan nakon što su snage Azerbejdžana počele da se prebacuju na spornu teritoriju koju su prethodno držale jermenske snage.\n- Nadamo se obnovi ne samo bezbednosne saradnje sa Rusijom, već i vojne i tehničke. Naravno, bilo je teških vremena i pre rata, ali je situacija danas čak i teža - rekao je Pašinjan.\nOn je ovom izjavio tokom sastanka sa ruskim ministrom odbrane Sergejem Šojguom nakon što su trupe Azerbejdžana ušle u oblast Agdam na granici sa Nagorno-Karabahom, navodi TASS.\nJermenija i Azerbejdžan dogovorile su prekid vatre, uz posredovanje Rusije, 9. novembra, posle šest sedmica sukoba. Prema tom sporazumu, Azerbejdžan zadržava kontrolu nad tri oblasti, koje su do sada kontrolisali Jermeni.\n"TURSKA ŽELI DA OBNOVI CARSTVO" Premijer Pašinjan: Jermenija joj je POSLEDNJA PREPREKA\nPašinjan: Stav Turske ključan za rešenje sukoba u Nagorno-Karabahu


Trud: Za nekoliko godina Srpska se pripaja Srbiji i zajedno ulaze u EU – Top Portal\n– Ako Srbi dobiju malo ili ništa u svom istorijskom regionu Kosovu i Metohiji, onda kao direktna posljedica toga ostaju otvorena vrata za ubrzavanje podjele BiH, jer nema razloga da Srbi u BiH ne urade isto što i Albanci na Kosovu – rekao je on za Večernje novosti.\nUpitan šta bi Srbija, u ovako nepovoljnim okolnostima, mogla da dobije u pregovorima o kosovskom pitanju, Trud je rekao će uspjeh biti ako dobije sjever Kosova, ali daje zato mnogo veći optimista kada je riječ o Republici Srpskoj.\n– Baš zbog razvoja situacije oko Kosova vidim prostor da se Srpska još više približi Srbiji. Ako Srbi dobiju malo ili ništa u svom istorijskom regionu, na Kosovu, vrata direktno, kao posljedica toga, ostaju otvorena za ubrzavanje podjele BiH. Ako Albanci urade ono što misle da mogu na Kosovu, nema razloga da to ne urade i Srbi u BiH – kaže Trud.\nOn je napomenuo da Moskva podržava vlasti u Srpskoj, te da je, kako tvrdi, dogovoreno skoro otvaranje ruske vojne baze u Banjaluci, a postoji i podrška u energetici i transportu.\nOn je naveo da je sve to, uključujuči i situaciju sa Katalonijom u Španiji, posljedica aktuelnih događaja na Kosovu, što će se nastaviti i sa ostalim regionima, tako da će EU postati i zaista „Evropa regiona“, jer „u redu“ već čekaju Baskija, Andaluzija, Korzika…\n– Nije isključeno da ovaj simbolični trenutak donese Beogradu povoljnu klimu za dogovaranje bar oko nekih detalja. Ne bi bilo ništa neobično da Srbija u posljednjem trenutku, kao što je bivalo kroz istoriju, uspije da postigne povoljno rješenje – kaže Trud.\nOn smatra da bi taj pretpostavljeni dogovor mogao da zaživi na proljeće sljedeće godine, prije izbora za novi saziv Evropskog parlamenta, jer sadašnji sastav Evropske komisije namjerava da to završi tokom svog mandata i ne žele da se oteže unedogled.\nTrud smatra da je manevarski prostor Srbije za rješavanje kosovskog pitanja veoma mali, da je pritisak EU i SAD veoma jak, a u posljednjih šest mjeseci sve jači, te dodaje da je pesimista po pitanju da bi Srbija mogla da dobije Zajednicu srpskih opština kao minimum utvrđen Briselskim sporazumom.\n– NATO na terenu de facto podržava prištinske vlasti, a na međunarodnom planu takođe postoji jaka podrška EU i SAD. Albanci su sve dobili i nemaju interes da bilo šta daju. Riješeni su da idu do kraja. Pribojavam se da bi Beogrdu mogli da ponude samo zaštitu manastira i nekoliko enklava kao što su Gračanica ili Štrpce – naveo je Trud.\nMuškarac i žena teško provrijeđeni u nesreći kod Mostara


Održana Letnja liga u malom fudbalu "Marko Prijović" - Општина Прибој\nOdržana Letnja liga u malom fudbalu "Marko Prijović"\nDatum kreiranja ponedeljak, 05 jul 2021 10:00 |\nU organizaciji Sportskog udruženja “Ganikus” i Sportskog saveza Priboj, a pod pokroviteljstvom Opštine Priboj, proteklog vikenda završena je Letnja liga u malom fudbalu, koja od 2017. godine nosi ime “Marko Prijović”, u znak sećanja na sjajnog čoveka i velikog majstora fudbala, koji je prerano, izgubio život u saobraćajnoj nesreći.\nPobednik ove godine je ekipa “Baćović doo” iz Nikšića, koja je u finalu bila bolja od ekipe “Princip” iz Pljevalja. Treće mesto osvojila je ekipa “Pruška” iz Bijelog Polja, dok je četvrto mesto pripalo fudbalerima ekipe “Z petrol” iz Nikšića.\nPobedničkoj ekipi pripala je i novčana nagrada od 150.000,00 dinara, drugoplasiranom timu 80.000,00 dinara, dok je ekipi za treće mesto pripalo 40.000,00 dinara.\nNajbolji igrač turnira je Luka Marković iz pobedniče ekipe, Nikšićani su imali i najboljeg golmana turnira Miluna Sekulića, a nagrada za najboljeg strelca Lige otišla je takođe u Nikšić, Stevanu Bulajiću, iz ekipe “Z petrol”.\nOvogodišnja, sedma Letnja liga “Marko Prijović”, okupila je 14 ekipa iz Srbije i Crne Gore. Tokom pet dana na kompleksu sportskih terena između škola u Novom Priboju, publika je zaista uživala u kvalitetnom fudbalu, a mogla je na delu da vidi i bivše i aktuelne reprezentativce u malom fudbalu, pogotovu iz crnogorskih ekipa.\nLetnja liga u malom fudbalu u Priboju se organizuje od 2021. godine, i ove godine sve je proteklo u najboljem redu, a organizatori već prave dogovore za naredno leto, pa bi ova revija fudbala u gradu na Limu, trebalo da bude i brojnija i još kvalitetnija.


Amphenol u Trsteniku otvorio fabriku auto – kablova, prisustvovao predsednik Vučić - KruševacGrad\nAmphenol u Trsteniku otvorio fabriku auto – kablova, prisustvovao predsednik Vučić\nAmerička kompanija „Amphenol“ otvorila je u Trsteniku fabriku za proizvodnju kablova za eksterno osvetljenje u autoindustriji. Trenutno u oko dve i po hiljade kvadrata pogona upošljava 130 radnika. Planirano da se u narednoj godini, renoviranjem pet hala obezbedi dodatnih pet hiljada kvadrata, a da tokom sledećih pet godina zaposli ukupno hiljadu radnika\nSvečanom otvaranju fabrike „Amphenol automotive technology“ prisustvovao je predsednik Srbije Aleksandar Vučić. On je, u obraćanju okupljenima ispred fabričke hale, obećao da će nadležni nastaviti da dovode investitore kako bi ljudi u Trsteniku mogli da nađu posao i da tu ostaju da žive.\n– Važno je da ljudi nađu posao, da nastave tu da žive. Za poslednjih dvadeset godina iz Trstenika se odselilo dvadeset odsto ljudi – rekao je Vučić.\nNakon svečanog otvaranja kazao je da se pokazalo da su mere fiskalne konsolidacije, koje nisu bile ni lake ni popularne, pokazale kao dobre za budućnost.\n– Zahvaljujući tim merama država je mogla da izdvoji 4,6 miliona evra za investitora koji je došao u Trstenik i koji će zaposliti hiljadu radnika. Voleli bismo da to bude i dve hiljade radnika – rekao je on. Najavio je da će se uskoro graditi Moravski koridor, veoma bitan za građane i privredu ovog kraja.\nKompanija „Amphenol“ nastala je 1932. godine kao porodično preduzeće. Danas, računajući i Srbiju, posluje u 40 zemalja i upošljava 68 hiljada radnika u različitim industrijskim granama.\nDa su Trstenik kao lokaciju za otvaranje fabrike izabrali zbog obilja visokostručnog kadra, podrške države i lokalne samouprave te zbog povoljnih uslova kazao je potpredsednik kompanije i generalni menadžer grupacije Dieter Ehrmanntraut.\n– Drago nam je da smo deo pokretanja ponovnog rađanja industrije u Trsteniku. Sada ovde radimo proizvde za autoindustriju, ali sam siguran da ćemo vremenom ovdašnju proizvodnju proširiti i na ostale oblasti kojima se kompanija bavi – rekao je on.\nMenadžerka kompanije Jana Javorka podsetila je da je ova godina bila puna očekivanja te da je Trstenik posle nekoliko poseta odabran kao lokacija za fabriku.\n– Sada imamo 130 radnika i dve i po hiljade kvadrata proizvodnog prostora. Plan je da u sledećoj godini renoviranjem pet hala dobijemo još pet hiljada kvadrata i da za pet godina stignemo do hiljadu radnika. Imamo veliku podršku lokalne samouprave, a zahvalnost dugujem i lokalnom timu jer je bilo teško početi nepoznatu proizvodnju – kazala je ona.\nDa je otvaranje ove fabrike veoma važno za Trstenik potvrdio je predsednik Opštine Aleksandar Ćirić koji je podsetio da je taj grad uvek bio simbol industrije.\n– Ovo znači ostanak hiljadu porodica u Trsteniku. Lokalna samouprava je za protekle dve godine dosta uspela da popravi sutuaciju, sada imamo suficit u budžetu nakon mnogo godina – naveo je on.\nInače, u Trsteniku, na evidenciji nezaposlenih ima 4.258 lica. Zaposleno je oko devet hiljada ljudi, dok na području te opštine ukupno ima više od 40 hiljada stanovnika. Mnogi su do devedesetih godina prošlog veka radili u Prvoj petoletki, gigantu koji je u međuvremenu završio u stečaju. Danas u nekoliko manjih fabrika, naslednica nekadašnje „Petoletke“, radi ukupno oko 650 ljudi.\nVučić – eventualno formiranje vojske Kosova ilegalno\nPredsednik Srbije Aleksandar Vučić je, odgovarajući na novinarsko pitanje o pokretu jedinica KFOR-a na severu Kosova, kazao da je reč o demostraciji sile koja nema nikakvog smisla jer medjunarodno pravo ne krše Srbi nego Albanci.\n– Sve što radi Priština, očigledno uz podršku Britanaca i Amerikanaca, je protivpravno i ilegalno. KFOR je dobi mandat od UN po Rezoluciji 1244 da razoruža sve albanske oružane formacije. Oni nemaju pravo ni po jednom medjunarodnom aktu da formiraju vojsku – rekao je Vučić.\nOn nije potvrdio informaciju pojedinih medija da će sutra posetiti jedinice Vojske Srbije u Kopnenoj zoni bezbednosti. Napomenuo je da on kao predsednik Srbije i komandant Vojske ima suvereno pravo da posećuje bilo koje jedinice kada želi te da o tome nikoga ne mora da obaveštava.\nOdgovarajući na novinarsko pitanje o protestima opozicije Vučić je rekao da narod, ukoliko to želi, na izborima može da izabere nekog drugog, ali da to ne može da čini na ulicama, dodajući da svoju politiku neće menjati pod pritiskom. Rekao je i da opozicija na protestu neće videti ni jednog policajca.\n– Nikoga nećemo da tučemo, nigde nećete videti krvavu glavu, kao u Francuskoj, svima ćemo održati lekciju iz demokratije – rekao je on ponovivši da se narod pita samo na izborima i da ne postoji drugi vid demokratskog izbora.\nSa panela o sprečavanju nasilja u porodici: Pomaka ima – ali i propusta\n19.11.2021 0 453\n09.11.2021 0 178\n02.11.2021 0 194\n20. januara 2022., 21:09


Nastavak aktivnosti na uključivanju mladih iz Novog Sada u projekte Erazmus+ programa Evropske unije - Inženjeri zaštite životne sredine\n20. 5. 2021. 26. 5. 2021.\nZahvaljujući podršci OPENS-a i Gradske uprave za sport i omladinu nastavljeno je uključivanje mladih iz Novog Sada u projekte Erasmus + programa Evropske unije. Tokom aprila i maja meseca zajedno sa partnerima iz Bugarske, Rumunije, Hrvatske i Severne Makedonije osmišljen je projekat “YOUth for EU Green Deal” koji ima za cilj da okupi 30 mladih u Centru za ruralni razvoj i primenjeno obrazovanje u Jasku tokom jula 2022. godine i omogući im da kroz zajednički rad i razvoj daju doprinos postizanju ciljeva EU u oblasti održivog razvoja i zaštite životne sredine, objedinjenih u “EU Green Deal”.\nProjekat je pripremljen u sklopu projekta “Mladi u centru”, a kao nastavak uspešno realizovanog trogodišnjeg projekta “Erasmus + otvara vrata” koji je realizovan u sklopu title Novi Sad – Omladinska prestonica Evrope 2019. godine.\n„EU Green Deal“ ima za cilj da do 2050. godine, Evropa bude prvi „CO2 neutralni“ kontinent na svetu, a mladi su kjlučni činilac promena koje treba da se dese.\nProjekat “YOUth for EU Green Deal” osmišljen je sa idejom da mlade upozna sa EU Green Deal-om i da ih motiviše da uzmu aktivno učešće u njegovoj realizaciji kroz inicijative u svojim lokalnim sredinama, ali i kroz saradnju sa drugim mladima u Evropi.


Aktivna preduzeća duguju 200 miliona eura za porez | Novi.ba\nHrvatska je BiH i Srbiji najznačajniji trgovinski partner Banke u Britaniji i SAD-u zabranile kupnju kriptovaluta kreditnim karticama\nAktivna preduzeća duguju 200 miliona eura za porez\nObjavljeno:05.02.2018 - 18:19\nAktivna preduzeća u Srbiji imaju poreski dug od skoro 200 miliona eura, piše list "Danas".\nPoreska uprava je poslije pisanja "Danasa" i intervencije poverenika za informacije od javnog značaja Rodoljuba Šabića objavila spiskove preduzeća najvećih poreskih dužnika sa dugom većim od 20 miliona dinara.\nNije objavljen razlog zbog koga Poreska uprava nije objavljivala te spiskove posljednjih godinu i po dana iako je na to bila obavezna po zakonu.\nAktivne firme koje duguju od 20 miliona do čak dve milijarde dinara koliko duguje kompanija "Borba", njih 389 duguje blizu 190 miliona eura za poreze.\nTo su aktivna preduzeća kojima nisu oduzeti PIB-ovi i koja su iz nekog razloga pošteđena stečaja, a njihovi računi su uglavnom u blokadi i tek nekoliko ih je uputilo zahtjev za reprogram.\nNeka od preduzeća dužnika pojavljuju se već godinama na tim spiskovima Poreske uprave i svaki put dugovi su veći, uglavnom za iznos kamate, navodi "Danas".\nNa petom mjestu dužnika je firma "LPM termil" iz Šida sa dugom od 780 miliona dinara, slijedi firma "Termol" sa dugom od 692,5 miliona dinara, AMSS poslovni sistem, ćerka firma udruženja Automoto savez Srbije sa dugom od 539 miliona dinara.\nFirma "Albaco" iz Žablja vuče dug još iz 2013. godine, kada je iznosio 426 miliona dinara i koji je do danas porastao na 529 miliona dinara.\nMeđu dužnicima je još jedna firma koja pripada Miškovićima, "Jugohemija Vetagra" sa dugom od 136 miliona dinara, a oko 140 miliona dinara za porez duguje i firma Gorana Perčevića "Koteks". I kompanija "Rudnap" Vojina Lazarevića je na tom spisku sa dugom od 21 miliona dinara.\nSkoro četiri miliona eura duguje akcionarsko društvo "Navip", čiji je nekada značajan akcionar bio i Predrag Ranković Peconi. Među većim dužnicima je i društvo "Granit peščar" Ljig sa 439 miliona dinara duga, a najveći akcionari te firme, preduzeće "Inkop" je prema pisanju medija povezano sa Zvonkom Veselinovićem.\nNa spisku dužnika su i brojni sportski klubovi poput OFK Beograda, FK Jagodine, FK Borca iz Čačka, FK Smedereva, FK Obilića. Košarkaški klub "Partizan" je na spisku dužnika sa 95 miliona dinara duga koji je pokriven bankarskom garancijom.\nNajveći dio poreskog duga se odnosi na firme u stečaju i to prije svega one čiji se stečajni postupci već više od decenije razvlače sa veoma malom vjerovatnoćom naplate poreza, piše "Danas".\nSpisak predvode likvidirane državne banke, a prije svega Beobanka sa 32,3 milijarde dinara, Investbanka 24 milijarde, a Beogradska 17,5 milijardi dinara. Tu je i Astra banka Bogoljuba Karića sa dugom od 21 milijarde dinara, prenosi Beta.


Gimnih i o Zapadnom Balkanu i regionalnoj saradnji - Dijalog.net\nNaslovna Kultura Gimnih i o Zapadnom Balkanu i regionalnoj saradnji\nGimnih i o Zapadnom Balkanu i regionalnoj saradnji\nPostavljeno 23. August 2019.\nHelsinki, 23. avgust 2019. – Na neformalnom sastanku (Gimnih) ministara spoljnih poslova EU u Helsinkiju 29-30. avgusta razmatraće se pitanja vezana za Bliski istok, Arktik, hibridne pretnje.\nNa istom sastanku će se sa ministrima partnera sa Zapadnog Balkana razgovarati o regionalnoj saradnji, najavilo je finsko predsedavanje EU.\nSastankom će predsedavati visoka predstavnica EU za spoljne poslove Federika Mogerini a počeće diskusijom sa ministrima odbrane EU o hibridnim pretnjama.\nBorba protiv hibridnih i sajber pretnji je jedan od prioriteta predsedavanja EU Finske.\nHelsinki namerava da šest meseci predsedavanja iskoristi da poboljša otpornost bloka na krize i pojača svest o hibridnim pretnjama.\nPrvog dana rada ministri će razgovarati i o situaciji na Bliskom istoku, navodi se na sajtu finskog predsedavanja.\nU petak, 30. avgusta, ministri spoljnih poslova EU baviće se regionom Arktika koji će zbog globalnog zagrevanja biti od sve većeg strateškog značaja za Evropu i globalno u narednim godinama i decenijama.\nPosle sastanka u “Gimnih” formatu, finski ministar spoljnih poslova Peka Havisto organizuje radni ručak sa međunarodnim borcima za ljudska prava na temu podrške aktivistima u toj oblasti.\nInače, “Gimnih” je format koji šefovi diplomatija Unije koriste za neformalne sastanke na kojima se vode diskusije o određenim pitanjima ali se ne donose formalni zaključci, prenosi Euractiv.\nPrethodno BCBP: Vodič za ostvarivanje prava na snimanje aktera i objavljivanja snimaka sa javnih skupova\nSledeće BIRODI: Često postavljana pitanja i odgovori o lokalnim antikorupcijskim planovima\nBrisel, 27. januar 2020. – Evropska unija na tri stuba i poseban pakt za investicije i pri…\nTop Tags Pravosuđe lokalna samouprava Vlada Republike Srbije Evropska unija evropske integracije Srbija i Evropska unija Civilno društvo konkurs OCD Društvo Evropska komisija istraživanje mladi vladavina prava mediji


Govor Predsednice Republike Kosovo, gospođe Atifete Jahjaga na obeležavanju 15. godišnjice nemačko-kosovske saradnje - Govori Presidenta - Predsednica Republike Kosovo - DR VJOSA OSMANI - SADRIU\nGovor Predsednice Republike Kosovo, gospođe Atifete Jahjaga na obeležavanju 15. godišnjice nemačko-kosovske saradnje\nDrago mije da zajedno sa vama danas obeležavamo 15. godišnjicu nemačko-kosovske saradnje, jedan jubile koji predstavlja najvažnije poglavlje istorije prisnog prijateljstva koje su naši narodi gradili kroz čitave decenije.\nPoštovana Ambasador, gospoda Viets,\nDrago mije da zajedno sa vama danas obeležavamo 15. godišnjicu nemacko-kosovske saradnje, jedan jubile koji predstavlja najvažnije poglavlje istorije prisnog prijateljstva koje su naši narodi gradili kroz citave decenije.\n15 godina ranije je postavljen temelj nepoštedne podrške prijateljskog naroda Nemacke za viziju jednog Kosova u miru i slobodi, jedne demokratske države Kosovo i ravnopravnog partnera u porodici slobodnih naroda, postajuci tako kljucni saveznik i strateški partner gradana Kosova i napretka njihove države.\nNa svakom koraku konsolidacije naše države, konsolidacije našeg medunarodnog subjektiviteta, izgradnje jedne države sa beskrajnim mogucnostima za sve gradane bez razlike, pomoc i podrška koja je došla od naših nemackih prijatelja je odigrala bitnu ulogu.\nS toga, dok obeležavamo naša dostignuca i naš zajednicki uspeh tokom ovih 15 godina, izražavam vam duboku zahvalnost gradana Kosova i njenih institucija, što ste stali uz nas i verovali u našu viziju slobode i mira.\nInstitucije Kosova danas, 15 godina nakon okoncanja rata koji je ostavio teške posledice, su posvecene gledati u pravcu buducnosti, preduzimajuci sve potrebne reforme za izgradnju jede pravne države gde vlada red i zakon i jedne ekonomski razvijene države koja svojim gradanima pruža napredak i blagostanje.\nVisoko cenim doprinos koji namacka pomoc i mnogo njenih programa za mir, bezbednost i razvoj, nastavljaju dati razvoju buducnosti Kosova i izgradnji jednog sveobuhvatnog društva koja pruža ravnopravne mogucnosti svim gradanima bez obzira na naciju, veru ili pol.\nObracajuci se jednoj od poslednjih kampanji, delu nemacko-kosovske saradnje, koja promovira ravnopravni pristup žene u svojinu i finansijske prihode, u našu je korist, da gradimo jedno društvo i jednu državu u koju se svakom gradaninu pružaju ravnopravne mogucnosti.\nKosovo ostaje posvecena na nepovratnom putu u pravcu evro-atlantskih integracija i izvršavanju njene uloge kao faktora mira i stabilnosti u regionu, preuzimajuci na sebe sve svoje obaveze kao ravnopravan clan u medunarodnu arenu.\nMi smo posveceni da prevazilazimo izazove sa kojima se suocavamo predvodeci se od demokratskih napela i verovanjem u vrednosti države koju želimo graditi. Ubedena sam da na ovom putu, americki i nemacki narod i država ce nastaviti biti uvek uz nas uvek, kao nepoštedni prijatelji naše države.\nZahvaljujem sve državne predstavnike Nemacke u Kosovo koji su svojim radom i posvecenjem doprineli i nastavljaju doprineti u izgradnji države Kosovo.\nU ime svih institucija Kosova, u ime gradana Kosova, cestitam ovu 15. godišnjicu, ubedena da cemo proslaviti još mnogo sledecih godina našeg zajednickog prijateljstva, naroda Kosova i Nemacke.


EU: Udruženje albanskih opština ne povezivati sa ZSO\nBeta\t 15. septembra 2015. 14:00\nEvropska komisija je danas stavila do znanja da je sporazum o stvaranju Zajednice srpskih opština na Kosovu rezultat dijaloga Beograd-Priština i da se to ne može dovoditi u vezu s izjavom predstavnika albanske manjine u Preševu i Bujanovcu da su u te dve opštine proglasili svoje udruženje.\nSrbija jedino ima obavezu da poštuje odredbe konvencija Saveta Evrope o zaštiti manjina i Evropske povelje o zaštiti regionalnih i manjinskih jezika, izjavila je portparolka u Evropskoj komisiji Maja Kocijančič.\nOna je time odgovorila na pitanje kako Evropska unija gleda na izjavu predstavnika albanske manjine u Preševu i Bujanovcu da su stvorili udruženje opština s albanskom etničkom većinom po uzoru na stvaranje Zajednice srpskih opština na Kosovu.\nUpitana da li je to pitanje ikad pominjano tokom dijaloga Beograd-Priština, u kojem posređuje EU, i kakav je stav Evropske komisije, Maja Kocijančič je odgovorila da se “veoma dobro zna da je Zajednica/Udruženje opština sa srpskom većinom na Kosovu rezultat veoma specifičnih pregovora u dijalogu o normalizaciji odnosa Beograda i Prištine”.\n“Kad je reč o albanskoj manjini u Srbiji”, naglasila je portparolka Kocijančič, “Srbija se obavezala da će primeniti politiku u odnosu na nacionalne manjine u skladu sa obavezama iz konvencija Saveta Evrope o zaštiti etničkih manjina i Evropske povelje o zaštiti regionalnih ili manjinskih jezika, između ostalog, i nadamo se da će to biti sprovođeno”.


Protest radnika “Alumine” pred Osnovnim sudom u Zvorniku – ATV\nProtest radnika “Alumine” pred Osnovnim sudom u Zvorniku\nObjavljeno: 16:36, 20.04.2017\nRadnici šipovačke gipsare kod resornog ministra\nDemobilisani borci pred Parlamentom FBiH VIDEO\nAdvokat se spalio usred parka – "u znak protesta" FOTO\nPoljoprivrednici protestovali zbog poplavljenih oranica\nRadnici "Puta" pozvali nadležne da se uključe u rješavanje njihovog problema\nRadnici kompanije “Alumina” iz Zvornika sutra će mirno protestovati ispred zgrade Osnovnog suda u Zvorniku zbog blokade računa koju je ovaj sud donio 12. aprila, najavio je danas predsjednik Sindikalne organizacije “Alumine” Radenko Smiljanić.\nSmiljanić je rekao novinarima da ima najava da će se protestima radnika “Alumine” pridružiti radnici “Boksita” iz Milića i Rudnika iz Srebrenice, kao i radnici drugih firmi koje su u sistemu poslovanja povezane sa kompanijom “Alumina”.\n“Protestovaćemo ispred Osnovnog suda sve dok se ne deblokira račun kompanije `Alumina`”, rekao je on.\nSmiljanić je naglasio da će Sindikat “Alumine” otkazati protest ukoliko bude deblokiran račun.\nMinistar industrije, energetike i rudarstva Srpske Petar Đokić ocijenio je da je blokadom računa “Alumine” nastala zabrinutost radnika, ali i drugih firmi koje sarađuju sa ovom kompanijom.\nĐokić je rekao da je protest radnika “Alumine” legitiman i legalan čin izražavanja stava i zabrinutosti za egzistenciju, te da očekuje da će svi oni koji su odgovorni za nastalo stanje čuti glas radnika.\n“Protest ne osporavam, ali očekujem da bude miran i u granicama dostojanstva i traženja svojih prava”, rekao je Đokić i dodao da ne želim da se protest pretvori u incidente, nasilje i ugrožavanje imovine.\nPrema njegovim riječima, radnici štrajkom žele da upozore i traže djelovanje institucija, prije svega pravosudnih, u zaštiti interesa Republike Srpske.\n“Interes Srpske nije Litvanija niti Ukio grupa i to bi valjda trebalo svi da znaju. Štiteći svoje interese, Litvanci su nam jasno poručili da oni brinu o svojoj kompaniji, a mi ovdje, čini mi se, više brinemo o tuđim interesima nego o svojim”, rekao je Đokić.


Fiksni telefon od avgusta skuplji više od 20% › Made-in-Germany.rs\nKompanija Telekom Srbija od avgusta meseca podići će usluge fiksne telefonije uz korekciju cene pretplate i načina tarifiranja.\nMesečna pretplata iznosiće 659 dinara sa PDV-om, umesto sadašnjih 516 dinara sa PDV-om, navode u Telekomu, što predstavlja povećanje od preko 20%, koje će dodatno opteretiti kućne budžete ionako osiromašenih građana Srbije. Ovo će poskupljenje biti izvršeno zamenom impulsnog tarifiranja, tarifiranjem poziva po minutu, prenosi „personalmag.rs“.\nUmesto mesne i međumesne tarife, kao i tarife za slabiji i jači saobraćaj, celokupna mreža fiksne telefonije predstavljaće, kako je navedeno, jedinstvenu nacionalnu zonu, a pozivi ka fiksnim telefonima u Srbiji, bez obzira na pozivni broj, tarifiraće se po jedinstvenoj ceni od 1,2 dinara sa PDV-om po minutu razgovora tokom celog dana.\nU Telekomu ističu da opredeljujući se za BOX paket, korisnici ostvaruju značajnu uštedu u odnosu na korišćenje željenih usluga pojedinačno. Tako će se od avgusta u ponudi ove kompanije naći i Box 2 paketi, koji pored fiksne telefonije uključuju još jednu uslugu po izboru korisnika (pristup internetu, IPTV ili mobilna postpaid linija). Korisnici koji se opredele za Box 3 paket, pored fiksne telefonije i pristupa internetu imaće mogućnost da u paket uključe i još jednu uslugu (IPTV ili mobilna postpaid linija).\nSvi korisnici Box paketa imaće dodatnu pogodnost da sa fiksnog telefona neograničeno i besplatno razgovaraju sa svim pretplatnicima fiksne telefonije Telekoma Srbija, odnosno sa više od 2,5 miliona domaćinstava u Srbiji, dok će svi oni koji u okviru paketa koriste uslugu pristupa internetu, dobiti novu, veću brzinu do 10 Mbit/s.\nOd MiG na 05/07/2014 / Informatika / Ostavite komentar


Zbog simptoma korona virusa Boris Džonson prebačen u bolnicu – PostInfo\nHome Svet Zbog simptoma korona virusa Boris Džonson prebačen u bolnicu\nNjegova portparolka je izjavila da Džonson “i dalje ima simptome korona virusa, uključujući visoku temperaturu”.\n– Prema savetu svog lekara, premijer je večeras primljen u bolnicu na testove – rekala je ona.\nOvaj potez je opisan kao “korak predostrožnosti” koji je preduzeo po savetu lekara.\n– Ovo je korak predostrožnosti, pošto premijer i dalje ima simptome korona virusa, deset dana nakon što je testiranjem utvrđeno da je pozitivan – izjavila je njegova portparolka, i dodala:\n“Premijer zahvaljuje osoblju NHS-a na njihovom neverovatnom napornom radu i poziva javnost da i dalje sledi vladine savete da ostanu kod kuće, zaštite NHS i spasu živote.”\nDžonson je i dalje zadužen za vladu i pozvao je ljude da se pridržavaju njegovih saveta o socijalnoj distanci.\nU Severnoj Makedoniji potvrđena su 72 nova slučaja korona virusa, najviše u jednom danu, čime se ukupan broj zaraženih popeo na 555, a preminule su još dve osobe, izjavio je danas ministar zdravlja Venko Filipče.


Grad Zrenjanin - Dodatni napori na sprečavanju porodičnog nasilja u Zrenjaninu\nPočetna / Dodatni napori na sprečavanju porodičnog nasilja u Zrenjaninu /\nDodatni napori na sprečavanju porodičnog nasilja u Zrenjaninu\n“Ustanove i institucije i svi faktori koji su uključeni u primenu novog Zakona o sprečavanju nasilja u porodici, a koji se primenjuje od 1. juna, dobro funkcionišu kada je u pitanju Grad Zrenjanin”, zaključili su predstavnici multisektorske Radne grupe grada Zrenjanina za prevenciju i sprečavanje nasilja u porodici i nad ženama u partnerskim odnosima, na današnjem sastanku, sazvanom nakon nedavnih tragičnih događaja u dva beogradska centra za socijalni rad.\nKako je saopštila članica Radne grupe i zamenica predsednika Skupštine grada Zrenjanina Ljuba Travica, koja je predsedavala sastankom, sve odredbe tog zakona primenjivane su u gradu Zrenjaninu i pre njegovog stupanja na snagu.\n“Od predstavnika Policije danas se moglo čuti da su u nekim stvarima možda više opterećeni nego što su to sudovi i tužilaštvo ili Centar za socijalni rad i ostali u celom tom lancu odgovornosti. Ovaj zakon, kao i bilo koji drugi, tek kada počne da se primenjuje može da pokaže prisutne nedostatke i svakako će se raditi na njihovom otklanjanju. Ono što se u ovom trenutku čini kao dobar potez jeste da je Vlada Republike Srbije odmah reagovala nakon ovih nesrećnih slučajeva i preduzimaju se hitne mere kako bi se slične situacije sprečile. Sigurna sam da u Zrenjaninu svako radi svoj posao u toj oblasti i sa dodatnim naporom i trudom i da su oni na raspolaganju žrtvama porodičnog nasilja 24 časa”, ocenila je današnji sastanak Ljuba Travica.\nCentar za socijalni rad u Zrenjaninu dobio je dodatnu pomoć Policije, a njegove predstavnice, vršilac dužnosti direktora Olivera Lisica i Svetlana Grbo, nakon sastanka u Gradskoj kući otišle su na sastanak u resorno ministarstvo Vlade Srbije, na koji su pozvani svi rukovodioci centara za socijalni rad u Republici Srbiji. Olivera Lisica istakla je da su pripadnici Policije nekoliko puta posetili Centar van radnog vremena, u vreme viđanja dece u kontrolisanim uslovima, da su to učinili i danas, tako da prvi koraci pojačanja bezbednosnih mera idu u tom pravcu.\nSvetlana Grbo osvrnula se na primenu novog zakona, istakavši da Centar za socijalni rad u njegovom sprovođenju ima vrlo značajnu ulogu.\n“Zrenjanin je sredina u kojoj je saradnja između institucija bila i do sada na visokom nivou i mi smo samo nastavili u tom pravcu i sprovodimo i poštujemo sve odredbe zakona. Policija je dobila najveća ovlašćenja, a Centar za socijalni rad sada dobija informacije o svim događajima na dnevnom nivou, što ubrzava i naše postupanje. Zadržali smo i praksu koju i zakon predviđa, da jednom nedeljno tužilac organizuje sastanke u tužilaštvu, da razmatramo sve prijave koje su prispele u prethodnim danima i da u svim situacijama sačinjavamo planove zaštite i podrške žrtvama”, navodi ona i ističe da je Zrenjanin grad u kom se Zakon o sprečavanju nasilja u porodici u potpunosti primenjuje.\nSastanku Radne grupe grada Zrenjanina za prevenciju i sprečavanje nasilja u porodici i nad ženama u partnerskim odnosima prisustvovali su predstavnici lokalne samouprave - pomoćnica gradonačelnika Zrenjanina Željka Milošević, gradskog Saveta za bezbednost, Policijske uprave Zrenjanin, Centra za socijalni rad, Opšte bolnice “Đorđe Joanović”, javnog tužilaštva, Ženske odborničke mreže i nevladinog sektora.


Zvezdini biseri - Omladinci korak bliže tituli\nBiseri naše Omladinske škole su odigrali 13 ligaških utakmica u takmičarskom kolu za nama i postigli ukupno 31 gol.\nJuniori Crvene zvezde su ubedljivo savladali ekipu Voždovca na gostujućem terenu sa 5:1, u okviru 35. kola domaćeg prvenstva. Učenici Marka Neđića su konstantno napadali domaćina, a Voždovčani nisu uspeli da zaustave golgeterski raspoložene bisere našeg tima. Golove za naše omladince su postigli Jovan Mituljikić, Nikola Mituljikić, Nikola Knežević, Stefan Pirgić i Marko Stojanović. Omladinci Grafičara su odigrali nerešeno na gostovanju protiv Rada, a konačan rezultat je bio 1:1. Mrežu domaće ekipe je zatresao Mihajlo Mitić, a nedostajalo je malo sreće da naš tim dođe do čitavog plena na ovoj utakmici.\nOMLADINSKA LIGA SRBIJE, TABELA POSLE 35. KOLA:\n1. Crvena zvezda, 83 bodova, gol razlika 101:25\n2. Partizan, 77 bodova, gol razlika 87:45\n3. Brodarac, 76 boda, gol razlika 74:37\n8. Grafičar, 50 bodova, gol razlika 46:42\nSTRELCI: Nikola Knežević (20 golova, Crvena zvezda), Mateja Bačanin (15 golova, Crvena zvezda), Nikola Mituljikić (12 golova, Crvena zvezda), Marko Stojanović i Stefan Pirgić(8 golova, Crvena zvezda).\nKadeti Crvene zvezde su remizirali na gostujućem terenu protiv ekipe OFK Vršca u okviru 35. kola nacionalnog šampionata, a mreže su mirovale pa je konačan rezultat bio 0:0. Izabranici Nikole Mitića su opsedali gol rivala, ali ipak nisu uspeli da probiju „bunker“ Vrščana. Puleni Nikole Đurovića su poraženi na gostovanju od ekipe Rada sa 4:1. Jedini pogodak za Grafose je postigao Dragoljub Radoman.\nKADETSKA LIGA SRBIJE, TABELA POSLE 35. KOLA:\n1. Partizan, 94 bodova, gol razlika 130:20\n2. Vojvodina, 86 bodova, gol razlika 101:33\n3. Čukarički, 79 bodova, gol razlika 96:33\n4. Crvena zvezda, 78 bodova, gol razlika 104:32\n5. Grafičar, 63 boda, gol razlika 85:46\nSTRELCI: Mirko Nikolašević (26 golova, Crvena zvezda), Mateja Bubanj (18 golova, Crvena zveda), Luka Bošković (18 golova, Grafičar), Ignjat Brajić (11 golova, Grafičar).\nIzabranici Boška Đurovskog su odigrali nerešeno na stadionu „Rajko Mitić“ protiv Dubočice sa 1:1. Obe ekipe su bile motivisane za igru, a jedini pogodak za Grafose postigao je Usman Marong, koji je fantastičnim udarcem iz slobodnog udarca zatresao mrežu rivala.\nPRVA LIGA SRBIJE, TABELA POSLE 32. KOLA:\n1. Radnički 1923, 65 bodova, gol razlika 47:23\n2. Kolubara, 63 bodova, gol razlika 46:29\n3. Kabel, 59 bodova, gol razlika 36:16\n8. Grafičar, 45 bodova, gol razlika 41:33\nMlađi omladinci su poraženi na gostovanju od ekipe OFK Beograda sa 3:0, u okviru 26. kola ligaškog takmičenja. Izabranici Dušana Šaranovića su hrabro ušli u meč sa „Romantičarima“, ali ipak nisu uspeli da dođu trijumfa na ovom susretu.\nMlađi kadeti su na domaćem terenu remizirali u veoma uzbudljivoj utakmici sa Voždovcem, a konačan rezultat je bio 3:3. Izabranici Srđana Bugarskog su ostavili srce na terenu i malo je nedostajalo da naši talentovani fudbaleri dođu do potpunog preokreta na ovom meču. Golove za naš tim su postigli Teodor Ilić, Veljko Vukojević i Mihajlo Katanić.\nPioniri Crvene zvezde su na domaćem terenu trijumfovali nad Teleoptikom i zasluženo slavili sa 3:0 u okviru 22. kola beogradskog šampionata. Puleni Bojana Maćešića su kontrolisali čitav tok utakmice, a golove za naše bisere su postigli Andrej Petrović koji je postigao gol iz jedanaesterca i Veljko Vukojević koji je dva puta zatresao mrežu rivala. Uspešni su bili i pioniri Grafičara koji su na na svom terenu savladali godinu dana stariju ekipu Voždovca sa 3:1. Učenici Milorada Vilotića su bili raspoloženi za igru, a mrežu rivala su zatresli Mateja Ostojić, Davorin Tošić i Andrija Maksimović.\nMlađi pioniri Crvene zvezde su savladali Sinđelić na domaćem terenu sa 4:2 u okviru 30. kola beogradskog šampionata. Naš tim je stvarao veliki broj šansi na meču, a strelci za izabranike Uroša Uroševića su bili Luka Zarić, Lazar Nikolić, Pavle Štulić i Dimitrije Šarić. Biseri predvođeni Dejanom Šiljkovićem ubedljivo su na terenu naše Omladinske škole pobedili Voždovac sa 9:0 u okviru 29. kola ligaškog takmičenja. Mlađi pioniri Grafičara su bili izuzetno golgeterski raspoloženi, a golove za naše bisere su postigli Aleksandar Miketić, Uroš Milosavljević, Ognjen Vulićević, kao i dvostruki strelci Andrej Marić, Uroš Đorđević i Petar Popović.\nPetlići Crvene zvezde su poraženi na domaćem terenu od večitog rivala sa 2:0 u derbi susretu osmog kola lige. Naši biseri su pružili veliku borbu na terenu, ali ipak nisu uspeli da savladaju rivala. Izabranici Danila Tešića su stvarali lepe akcije na meču, ali nisu ostvarili pozitivan rezultat u derbi susretu. Puleni Vlade Vučića su izgubili na gostovanju od Čukaričkog sa 4:1 u okviru ligaškog takmičenja, a jedini strelac za petliće Grafičara je bio Novak Bošković.


Vel Sek: Poljski prioriteti u okviru Berlinskog procesa su ekonomija, povezanost, civilno društvo i bezbednost - European Western Balkans\nAutor EWB 21. 02. 2019. 22. 02. 2019.\nFoto: Ministarstvo spoljnih poslova Poljske\nBEOGRAD – Zamenik ministra spoljnih poslova Poljske Šimon Šinkovski vel Sek rekao je da se program samita Zapadnog Balkana koji se održava početkom jula u Poznanju, zasniva na ekonomiji, povezanosti, građanskom društvu i bezbednosti.\nKako je rekao u intervjuu za Juropijen vestern Balkans (EWB), u srcu programa samita biće ekonomija.\nOriginalni intervju na engleskom jeziku možete pročitati ovde.\nZbog toga će biti, 4. jula, održan Poslovni forum EU-Zapadni Balkan s ciljem obezbeđivanja prostora za umrežavanje preduzetnika i platformi za biznis, zvaničnika i civilnog društva.\nUpitan šta zemlje Zapadnog Balkana mogu da nauče iz poljskog iskustva kada je u pitanju evropska integracija, Vel Sek kaže da primer Poljske “jasno pokazuje da je pristupanje težak proces, ali vredan svih napora”.\nKako je rekao, Poljska je postigla ogroman uspeh u proteklih 30 godina, a pristupanje EU bilo je ključni deo toga.\n“Kao prvo, tokom naše transformacije iz komunističkog sistema u funkcionalnu tržišnu ekonomiju i demokratiju sproveli smo mnoge izazovne reforme. Postoje najbolje prakse i naučene lekcije koje smo spremni da podelimo sa Zapadnim Balkanom”, rekao je Vel Sek.\nOn je rekao i da Poljska u 2019. godini slavi 15. godišnjicu pristupanja EU, što će biti, istakao je, dobar politički signal i inspiracija kako zapadnobalkanskim društvima tako i vladama.\nNa pitanje da li bi trebalo vladavinu prava uvrstiti u dnevni red samita, Vel Sek kaže da je cilj Berlinskog procesa fokus na manje tematske oblasti u okviru kojih se sprovode konkretni projekti za dobrobit čitavog regiona Zapadnog Balkana.\n“Upravo iz ovog užeg, veoma pragmatičnog pristupa proizlazi dodatna vrednost Berlinskog procesa”, rekao je on i dodao da su zbog toga prethodna predsedništva i sadašnje poljsko predsedništvo pokušali da zadrže taj karakter, “a ne da ga razvodne uključivanjem previše novih područja interesa”.\n“To ne menja činjenicu da dobro upravljanje i vladavina prava treba da ostanu u samom vrhu prioriteta kako država članica EU, tako i zemalja kandidata i potencijalnih kandidata, ali po našem mišljenju proces proširenja koji predvodi Komisija je najbolji okvir za rešavanje pitanja vladavine prava”, naglasio je on.\nTokom Bečkog samita 2015. godine potpisana je Deklaracija o regionalnoj saradnji i rešavanju bilateralnih sporova, a od tada do danas je bilo malo pomaka, izuzev postizanja Sporazuma iz Prespe i finalizacije graničnog spora između Crne Gore i BiH, ocena je novinara EWB.\nNa pitanje zašto Poljska izbegava da da doprinos u oblasti rešavanja bilateralnih sporova, Vel Sek je rekao da nije saglasan sa takvom ocenom.\n“Upravo suprotno – bilateralna pitanja će biti glavna tema sastanka ministara spoljnih poslova berlinskog procesa, koji se održava od 11. do 12. aprila u Varšavi”, rekao je Vel Sek.\nPodseća da je Poljska, i pre pristupanja Berlinskom procesu, podelila svoje iskustvo pomirenja i najbolje prakse sa mladima Zapadnog Balkana na poljsko-nemačkom seminaru “Pomirenje i sećanje” u poljskom gradu Kžizovi.\nOn je najavio i da tokom predsedavanja Berlinskim procesom, Poljska planira da organizuje prvi Forum gradova i regija koji će se održati u Žešovu, u Poljskoj od 4. do 6. juna ove godine.\nMoto Foruma je “Investiranje u Zapadni Balkan – Investiranje u Evropu”, rekao je Vel Sek i naveo da će glavne teme za rasprave uključivati razmenu iskustava iz procesa pristupanja EU i prekogranične saradnje.\nPosebna pažnja biće usmerena na ulogu lokalnih i regionalnih vlasti u jačanju njihovog društveno-ekonomskog razvoja, rekao je Vel Senka za EWB.\nBerlinski procesSamit u PoznanjuŠimon Šinkovski vel Sek


TV Most - Smanjeno učešće problematičnih kredita u Srbiji\nSmanjeno učešće problematičnih kredita u Srbiji\nNarodna banka Srbije danas je saopštila da je rejting agencija Fič rejtings (Fitch Ratings) ocenila da je u Srbiji očuvana niska i stabilna inflacija i da je postignut napredak u dinarizaciji finansijskog sistema.\nFič rejtings je potvrdio kreditni rejting Srbije za dugoročno zaduživanje u domaćoj i stranoj valuti na nivou BB minus, a potvrdjeni su i stabilni izgledi za njegovo dalje poboljšanje.\nPrema oceni te agencije, potvrdjivanju stabilnih izgleda za povećanje kreditnog rejtinga Srbije doprineli su, pre svega uspešno sprovodjenje fiskalne konsolidacije uz rast kapitalnih izdataka, popravljanje strukture izvora rasta bruto domaćeg proizvoda, smanjenje spoljne neravnoteže usled rasta investicija u izvozno orijentisane sektore i povoljni trendovi u bankarskom sistemu.\nUkazano je da je smanjeno učešće problematičnih kredita u Srbiji, koje je podstaknuto i podržano merama NBS i da je bankarski sektor visoko kapitalizovan, a da su dobro pokriveni problematični krediti ispravkama vrednosti, što, uz prisutnu konkurenciju pozitivno doprinosi stabilnosti finansijskog sistema.\nNBS se oglasila i povodom procene rejting agencije Standard end purs (Standard and Poor’s) koja je zadržala je pozitivne izglede za poboljšanje kreditnog rejtinga Srbije za dugoročno zaduživanje u domaćoj i stranoj valuti i potvrdila kreditni rejting Srbije na nivou BB minus i potvrdila kreditni rejting Srbije za kratkoročno zaduživanje na nivou B.\nTa agencija, kako je navela NBS, očekuje da će postignuta cenovna stabilnost u Srbiji biti očuvana i u narednom periodu, odnosno da će inflacija ostati u granicama cilja od tri odsto, sa odstupanjem plus ili minus 1,5 odsto.\nKonstatovano je smanjenje učešća problematičnih u ukupnim kreditima, kao rezultat aktivnosti Vlade i NBS.\nNa odluku agencije Standard end purs o daljem mogućem povećanju kreditnog rejtinga uticaće nastavak fiskalne konsolidacije, dosledno sprovodjenje strukturnih reformi, očuvanje cenovne stabilnosti, kao i održivog nivoa tekućeg deficita.


Gosti iz BiH najbrojniji u luksuznim hotelima u Budvi – Biznis.ba\nNaslovnaRegijaGosti iz BiH najbrojniji u luksuznim hotelima u Budvi\nobjavljeno 08. sep 2020. u 11:35\nU TO Budva su optimisti da će predstojeći period “biti srećniji, bezbjedniji i uspješniji za sve građane”.\n“Tokom jula, bez obzira na simbolične brojke, turisti iz susjedne države su bili na četvrtom mjestu, iza domaćih gostiju, te Ukrajine i Bjelorusije. Tokom avgusta, gosti iz Bosne i Hercegovine postaju dominantni i čine skoro trećinu u ukupnom broju dolazaka i noćenja. U hotelskom smještaju čine najbrojnije goste i to u najkvalitetnijim i visokorangiranim luksuznim hotelima na samoj obali. Otvaranjem granica sa Srbijom primjetno je povećanje broja gostiju i sa ovog, veoma značajnog tržišta, kako u privatnom smještaju, tako i u hotelima i pored toga što je pred nama period postsezone koji je više karakterističan za dolazak gostiju sa zapadnoevropskog tržišta”, saopštili su iz TO Budve.\n“Turisti iz zemalja zapadne Evrope prisutni su, ali u znatno manjem broju. Nažalost, posljednju deceniju najbrojniji budvanski gosti – Rusi, ovoga ljeta zbog zatvorenih granica nisu bili u prilici da uživaju u svim blagodetima ljepote naše prirode, zbog kojih je veliki broj ruskih porodica i odlučio da baš ovdje ostane da živi. Turistička privreda, ipak, još se nada da će iz Rusije krenuti avio letovi, jer sva istraživanja govore da postoji veliko interesovanje njihovih građana. Očekivanja su usmjerena i ka zapadnoevropskom tržištu”, rekli su iz TO Budva za Vijesti.me.\nU toku je intenzivna outdor i PR kampanja sa prepoznatljivom porukom: “Budva, ljubav koja traje”.\n“Promocija našeg grada je primjetna i u Makedoniji, Bosni i Hercegovini i Albaniji. U saradnji sa hotelijerima, ugostiteljima, turističkim agencijama i drugim relevantnim subjektima priprema se marketing strategija za 2021. godinu, naravno, pod uslovom da naredna godina bude godina oporavka”, naveli su u TOB.


Reporteri: Srbija napredovala na listi o slobodi medija\nTanjug 3. maja 2022. 12:31\nPARIZ – U redovnom godišnjem Indeksu slobode medija u svetu koji su objavili Reporteri bez granica Srbija se našla na 79. mestu i zauzela za 14 mesta bolju poziciju od prošlogodišnje, među 180 zemalja koje se nalaze na listi, ali je označena kao „problematična“.\nOva medunarodna organizacija fokusirana na medijske slobode kpoja indeks slobode medija u svijetu za 2022. godinu svrstava 180 država i teritorija u jednu od pet grupa- dobro, zadovoljavajuce, problematicno, teško ili veoma ozbiljno, nazvala je aktuelni trenutak na globalnoj medijskoj sceni – „novom erom polarizacije“.\nPolarizacija je, kako se navodi, „dvostruka“ i podstice, kako pođele unutar zemalja, tako i podelu izmedu zemalja na medunarodnom nivou.\nU delu izveštaja koji se odnosi na Srbiju ocenjeno je da je\npolitička klima u Srbiji „visoko polarizovana“, a da su novinari česta meta političkih napada.\nOcenjuju da Srbija raspolaze pravnim okvirom koji je napredan u domenu medija, ali da se novinari nalaze u okruženju koje je često restriktivno i da je zastupljena autocenzura.\nReporteri navode i da se čine napori kako bi se unapredila borba protiv nekažnjivosti za napade na novinare, ali se konstatuje da se novinari u Srbiji još ne osećaju zaštićeno i podseća da su mnogi slučajevi napada na ostali nerazjašnjeni, među kojima i ubistvo Slavka Ćuruvije 1999. godine.\nOd zemalja u okruženju najbolje je rangirana Hrvatska koja je na 48. mestu, a odmah posle nje je Slovenija na 54. poziciji.\nZatim slede Severna Makedonija na 57. tzv. Kosovo na 61. i Crna Gora na 63., a BiH na 67. mestu.\nTri najbolje rangirane države na svetu u klasifikaciji Reportera bez granica o slobodi medija su Norveška na prvom, koja je i prošle godina bila na toj poziciji, Danska na drugom i Švedska na trećem mestu.\nU novom Indeksu slobode medija, ove godine je najviše zemalja – njih 28 uvršteno u „veoma lošu“ grupu.\nSAD su na 42. mestu, u grupi zemalja u kojima je situacija „zadovoljavajuća“.